Phone Cantik Yang Menjadi Pilihan Elizabeth Tan, Jom Check Out Kelebihan Kamera OPPO Reno5 Series 5G!

Gais, masa tengah duduk rumah ni mesti korang tak tau nak buat apa kan? Apa kata korang dapatkan OPPO Reno5 Series 5G dan explore apa yang best dengan fungsi kamera pada peranti terbaru daripada OPPO ni.

Ada banyak fungsi, contohnya 64MP Quad-cameras, Dual-view Video, Ultra-Night Video, Live HDR Video, Portrait Beautification Video, dan AI Night Flare Portrait. Ada juga fungsi hebat lain seperti 65W Super Flash Charge 2.0, kepantasan 5G dan sistem operasi ColorOS 11.

Okay jom kami cerita apa yang power dan hebat dengan kamera OPPO Reno5 Series 5G ni.

OPPO dan kamera yang berkualiti hebat memang tak dapat dipisahkan. OPPO Reno5 Series 5G ini dilengkapi dengan 64MP Quad-cameras. Maknanya, ada 4 kamera pada phone ini dengan megapixel yang tinggi untuk korang rakam video dan gambar! Bosan-bosan time PKP ni, boleh lah buat video dan snap gambar banyak-banyak sambil #StayAtHome.

AI Highlight Video menggunakan teknologi Live HDR untuk menjadikan video waktu siang korang lebih smooth, cerah dan berkualiti tinggi. Korang cuba tengok contoh video kat bawah ni. Memang cun kan kualiti video ni, walaupun guna kamera hadapan.

Dan pada waktu malam pula, ia menggunakan Ultra-Night Video untuk mencerahkan video korang walaupun dirakam dalam gelap atau waktu malam. Korang tengok perbezaan kalau OFF dan ON fungsi kamera ni, jauh bezanya kan? Memang terbukti OPPO Reno5 Series 5G ni dihasilkan menggunakan teknologi yang power belaka.

Kalau korang jenis suka buat video kreatif, Dual-view Video ni salah satu fungsi kamera yang menarik! Ia boleh menghasilkan dua video dalam satu rakaman sahaja. Di mana kamera hadapan dan kamera belakang boleh merakam dalam satu masa yang sama. Tak semua phone boleh rakam serentak macam ni.

Boleh lah korang ajak adik-beradik korang buat bermacam jenis video. Upload kat Instagram, confirm banyak views and likes macam video Azira Shafinaz and bestfriend dia, Sophia Liana. Fun video diorang ni kan!

Mesti korang ada masa-masa nak buat video, tapi rasa tak confident sebab belum make-up atau takde mood nak bersiap kan? Korang jangan risau, OPPO Reno5 Series 5G ni dilengkapi dengan fungsi Portrait Beautification Video.

Contohnya macam video Elizabeth Tan dan Talitha Tan ni, nampak beza kan bila ON dan OFF fungsi Portrait Beautification Video ni? Memang sesuai, lebih-lebih lagi kalau korang nak buat vlogs, video atau presentation pun boleh! Tak perlu nak make-up lama-lama, on je fungsi kamera ni, terus boleh buat video.

Yang turut mengagumkan kami adalah Image-clear Engine (ICE) pada kamera OPPO Reno5 Series 5G ni. Dengan teknologi ni, korang boleh ambil gambar subjek yang bergerak, tapi hasilnya gambar korang tak blur langsung!

Korang tengok gambar ni, dah zoom pun masih clear, tak pecah pun! Itulah function Ultra Clear 108MP Image pada kamera OPPO Reno5 Series 5G ni. Memang gambar korang akan nampak detail dan clear. Zoom banyak kali pun no problem, still HD!

Selain daripada kamera yang hebat, OPPO Reno5 Series 5G ini turut didatangkan dengan rekabentuk dan warna yang sangat menawan. Ada dua pilihan warna, iaitu Galactic Silver dan Starry Black, tetapi yang menariknya warna Galactic Silver ni akan berubah warna dari setiap sudut tau, sebab ia menggunakan Reno Glow.

Korang kalau suka main game pula, jangan risau sebab ia dilengkapi dengan 90Hz Refresh Rate dan skrin pula bersaiz 6.4” dengan kamera hadapan single punch-hole. Lebih luas skrin untuk korang main game.

OPPO Reno5 Series 5G turut dilengkapi dengan 65W SuperVOOC 2.0 yang membolehkan phone anda full charge dalam masa 35 minit sahaja. Jadi, tak perlu tunggu lama-lama. Sambil bersiap nak buat video pun boleh full charge dah.

Bukan pengecasan je pantas, OPPO Reno5 Series 5G juga ada kepantasan 5G. Macam korang dah tau, 5G memiliki kepantasan 10 sehingga 100 kali lebih laju dari 4G dan keluasan sambungan juga jauh lebih hebat. Memang kalau nak main game, tengok movie, tengok TikTok, video call semua laju lah.

Bukan tu je, OPPO Reno5 Series 5G juga didatangkan dengan sistem operasi ColorOS 11 yang mempunya fungsi hebat seperti FlexDrop untuk memudahkan korang multi-tasking, Full Scenario Game Optimization untuk memberi gaming experience yang hebat untuk para gamers, dan Three-finger Translate yang senang untuk korang terjemah apa-apa, guna tiga jari je.

So korang tunggu apa lagi, terus order OPPO Reno5 yang berharga RM1,899 dan OPPO Reno5 Pro yang berharga RM2,599 sekarang dan dapatkan hadiah percuma, iaitu OPPO Enco W11 yang bernilai RM159! Tapi kena cepat, sebab hadiah percuma nib oleh didapati sehingga 31 Januari 2021 sahaja.

Untuk perbezaan OPPO Reno5 dan OPPO Reno5 Pro, korang rujuk kat bawah ni:


Suhaimi Saad Tubuh Kumpulan Nasyid Bersama Isteri, Anak-Anak

Sebut saja nama penyanyi Suhaimi Saad pasti ramai tahu bahawa bekas anggota kumpulan nasyid In Team itu pernah mencetuskan kontroversi kerana pendirian anti vaksin dan pernah membuang ubat hospital.

Malah, Suhiami juga menjelaskan dia mempunyai alasan tersendiri sebab mengapa dia memilih untuk tidak menghantar anak ke sekolah.

BACA: Sakit Mata Kronik, Suhaimi Saad Tak Tolak Kemungkinan Kena Buatan Orang

Terbaru, Suhaimi bakal muncul dengan sebuah album dan akan tampil menyanyi bersama isterinya, Ina Naim termasuk empat orang anaknya sebagai kumpulan nasyid diberi nama Bismillah.

Menerusi satu perkongsian di Instagram, Suhaimi berkata album berkenaan sudah boleh ditempah awal kerana ianya terhad dan eksklusif.

“Bismillah. Kami sedang menyiapkan sebuah album gandingan suara Suhaimi Saad, Ina Naim dan anak-anak. Album kumpulan Bismillah ini akan diterbitkan pada awal Ramadan ini. Insya-Allah,” tulisnya.

Menurut Suhaimi, album yang mengandungi 10 lagu termasuk sebuah zikir itu akan dijual pada harga RM30 berserta caj penghantaran.

Suhaimi dan Ina mendirikan rumah tangga pada Ogos 2007 dan dikurniakan empat cahaya mata aitu Ehmad Hadie Elfardie, 13; Sallman El-Khoyri, 11; Phyrosh Elfadwah, 9, dan Nurlayla Elghufrony, 7.


Nadia Brian Belajar Mengaji Muqaddam Semula

Semalam hangat diperkatakan mengenai pelakon Nadia Brian apabila dia ditawarkan berlakon drama di Hollywood. Namun, tawaran itu ditolak kerana perlu melakonkan babak berbogel.

Rata-rata netizen memuji Nadia yang tetap dengan pendiriannya mahu menjaga nama baiknya serta keluarga. Terbaru, menerusi satu perkongsian di Insta Story, Nadia ada memuat naik videonya sedang belajar mengaji.

Menerusi video tersebut, Nadia dilihat manis bertudung dan sedang mempelajari bacaan mengaji secara online. Nadia turut mengharapkan orang ramai mendoakan agar urusan untuk belajar mengaji dipermudahkan.

“Assalamualaikum, ramai DM Nadia cakap, ‘Nadia baru nak belajar muqadam ke, baru nak mengaji ke?’. Saya berharap semua orang dapat mendoakan saya. Saya sebenarnya memang nak belajar dari awal balik.

Dalam pada itu, Nadia mengakui tujuan pembelajaran itu adalah untuk menambah ilmu dan memperbaiki bacaan dengan lebih betul.

“Nak recall balik walaupun kita dah tahu ke, tak tahu ke, its okay untuk belajar balik dengan cara yang betul,” katanya.


Wallpaper Telefon Masih Gambar Suami, Netizen Luah Rasa Kecewa

Sejak beberapa hari lalu hangat diperkatkan mengenai kemelut rumah tangga penyampai radio Hot fm, Shuk Sahar selepas isterinya Rossalennah Natassyiah Asshaferah mendedahkan dia berlaku curang.

Pendedahan tersebut ternyata membuatkan netizen geram dengan tindakan Shuk itu. Bagaimanapun, hari ini Rossalennah dilihat ada memuat naik satu gambar di Instagram miliknya.

BACA: “Bukan Nak Back Up Shuk, Tapi Ramai Lagi Orang Biasa Ada Skandal..”

Gambar tersebut memaparkan wallpaper telefon bimbitnya yang menunjukkan wajahnya, Shuk serta anak mereka. Difahamkan, foto itu dimuat naik untuk melakukan review perniagaan telefon pintar.

Shuk juga dilihat turut meninggalkan tanda suka di posting berkenaan. Seperti sudah dijangka, perkongsian tersebut menimbulkan rasa kurang senang netizen.

Tidak kurang juga, ramai yang kecewa dengan tindakan Rossalennah yang masih meletakkan gambar wallpaper bersama suami sedangkan sebelum ini mendedahkan aib rumah tangga mereka.

Dalam pada itu, ada yang mengatakan netizen sepatutnya memberi semangat kepada Rossalennah supaya tabah menghadapi ujian tersebut serta mendoakan bukan hanya tahu menghentam.

Kata netizen lagi, hanya mereka yang pernah menghadapi kemelut rumah tangga seperti ini sahaja yang tahu dan tiada salahnya jika dia mempertahankan suaminya.


Dr Erin Kecewa Bekas Suami Tersenarai Antara Lelaki Curang

Sedang hangat diperkatakan mengenai kontroversi pelawak, Shuk Sahar, bekas isteri pendakwah bebas, Da’i Farhan iaitu Dr Erin meluahkan rasa kecewa apabila bekas suaminya itu dijadikan bahan jenaka dengan isu tersebut.

Menerusi satu perkongsian di Instagram, Erin atau nama sebenarnya Noorainul Naqim Mohd. Radzi menyifatkan individu yang menyenaraikan bekas suaminya antara lelaki curang adalah tindakan tidak wajar.

Erin berkata tindakannya mempertahankan bekas suaminya bukan kerana masih cinta tetapi kerana situasi berbeza dimana Da’i Farhan tidak berlaku curang.

“Bukan nak backup sebab masih cinta ke sayang ke tapi sebagai seorang manusia yang ada hati belas kasihan, saya tak sampai hati betul tengok.

“Baik buruk semua campur hentam semua sekali. Bergurau dengan menjatuhkan maruah orang di media sosial secara berjemaah dengan video-video bodoh ni.

“Yang buat video tulis ciri-ciri lelaki curang tu pergi letak muka ustaz Farhan. Dia tak curang pun. Situasi Shuk dengan situasi Farhan tu tak sama langsung,” tulisnya.

Kata Erin lagi, bekas suaminya itu tidak pernah curang dengan isterinya serta menyifatkan Farhan seorang suami yang bertanggungjawab dan adil meskipun ketika bermadu.

“Farhan tak pernah curang dengan isteri dia sampai pergi lepak rumah skandal sampai bini kena melilau tengah malam cari laki. Farhan tu adil sangat sebagai seorang suami dan ayah.

“Selama dia berpoligami dia tak pernah abaikan tanggungjawab dia kepada pihak sana dan anak-anak dia,” katanya.

Erin berkata lagi, meskipun video yang dibuat oleh netizen itu hanya gurauan namun ia boleh memberi kesan mendalam terhadap keluarga dan anak-anaknya.

“Yang setia tu sebab tak diuji macam tu, jangan pula sebab korang dok puji-puji sangat yang setia tu menjadi asbab Allah bagi ujian curang pula pada yang setia tu,” katanya.

Terdahulu, nama Da’i Farhan menjadi bualan ramai apabila berkahwin di Tanah Suci Makkah dengan Erin yang merupakan ibu tunggal yang memiliki lapan orang anak, namun pasangan itu bercerai pada April tahun lalu.


“Bukan Nak Back Up Shuk, Tapi Ramai Lagi Orang Biasa Ada Skandal..”

Sejak beberapa hari lalu hangat diperkatakan mengenai kontroversi rumah tangga pelawak dan penyampai radio Hot FM, Shuk Sahar selepas isterinya Rossalennah Natassyiah Asshaferah mendedahkan dia berlaku curang.

Perkara itu turut mendapat perhatian pelakon Janna Nick yang berkongsikan satu video mengenai pendapatnya serta meminta agar netizen tidak masuk campur urusan peribadi seseorang artis.

“Bukan nak backup Shuk tetapi kita tak tahu perjalanan hidup ini macam mana. Ramai lagi orang biasa di luar sana yang ada skandal, bezanya bukan artis. Tidak perlu campur urusan peribadi dengan kerjaya mereka,” tulisnya.

Kata Janna lagi, orang luar tidak perlu memberikan komen negatif terhadap seseorang artis itu kerana bimbang kata-kata itu akan memakan diri mereka sendiri satu hari nanti.

“Isu-isu dalam kain kita tak tahu siapa betul siapa salah. Kena batang hidung sendiri baru tahu kita nak sedar. Jadi lebih bagus doakan yang baik-baik. Pulun kutuk sana sini pun tak guna, silap-silap esok mereka berbaik semula,” katanya.

Semalam, Shuk dilaporkan digantung kerja serta merta sebagai penyampai radio Hot FM di slot Geng Pagi Hot dan perkara itu disahkan oleh pihak pengurusan stesen radio berkenaan.


“Ada Ke Mana-Mana Surah Al-Quran Kata Baju Kurung Milik Wanita?”

Umum mengetahui, baru-baru ini pihak Jabatan Agama Islam Selangor (JAIS) mengesahkan usahawan kosmetik, Nur Sajat ditahan dan disiasat mengikut undang-undang susulan beberapa laporan yang diterima.

Bagaimanapun, satu perkongsian Sajat di Instagram menjadi perhatian ramai apabila Muhammad Sajjad Kamaruz Zaman seakan ‘memberontak’ apabila sering mempersoalkan kebebasan hak asasi manusia.

Sajat dilihat tidak berpuas hati mengenai kritikan diterima olehnya berhubung tindakan memakai pakaian menyerupai wanita. Sajat turut mempersoalkan jika mana-mana surah Al-Quran mengatakan baju kurung hanya boleh dipakai untuk wanita.

“Buat kebaikan pada agama, terus kata kita salah pakai perempuan. Ada ke mana-mana surah al- Quran mengatakan baju kurung ini milik wanita??

“Saya pakai tutup aurat.. cuba bagi tahu mana surah mengatakan yang baju kurung itu milik wanita,” katanya.

Tidak hanya berhenti setakat itu, Sajat turut meminta pihak berwajib untuk memberi ulasan yang lebih lanjut mengenai perkara itu kerana baginya tiada tertilis dalam Al-Quran bahawa baju kurung hanya untuk wanita.

Dalam pada itu, Sajat sempat menyebut beberapa kes termasuk isu semasa yang disifatkan lebih keji daripada apa yang dilakukan oleh dirinya.

“Korang tu pi masukkan daging lembu tanpa tahu status halal atau haram mcm mana? Berzaman-zaman kami makan benda tak tahu statusnya!! Sebab apa? Korang fikir sendiri! Korang jangan judge orang, korang yang berserban pun kuat meliwat orang kat madrasah…tu lagi HARAM,” katanya.

Terdahulu, Sajat mengaku tidak bersalah di Mahkamah Tinggi Syariah Shah Alam pada 6 Januari lalu, atas pertuduhan berpakaian seperti wanita.

Sebelum ini tular di media sosial, rakaman video memaparkan Nur Sajat menangis teresak-esak dalam keadaan bergari.


“Isteri Adalah Jodoh & Teman Sejiwa, Bukan Pembantu Rumah”

Kesetiaan menjaga isterinya Norhidayah Yusri, yang lumpuh sejak 16 tahun lalu, pelakon Edika Yusof enggan mengulas pujian netizen yang membandingkan dirinya dengan orang lain.

Menurut Edika, dia tidak selesa apabila ada isu berkaitan rumah tangga selebriti, netien akan membandingkan dengan kisahnya.

BACA: Sambut Anniversary Ke-18, Edika Yusof Terus Setia Jaga Isteri Lumpuh

“Semua orang akan melalui dugaan masing-masing. Setiap perkahwinan juga ada dugaannya tersendiri.

“Bagi saya perkahwinan ialah tanggungjawab bersama dan susah senang kita mesti hadapi bersama. Isteri adalah jodoh dan teman sejiwa, bukan pembantu rumah.

“Bersama kita berkongsi tanggungjawab termasuk rutin harian, jaga anak, kerja-kerja rumah dan juga memasak,” katanya kepada Harian Metro.

Pelakon berusia 43 tahun itu berkata adalah tidak adil jika netizen menyentuh isu rupa dan kesetiaannya terhadap isteri dengan selebriti lain kerana siapa kita untuk menilai seseorang.

“Rupa tidak memainkan peranan. Setiap orang mempunyai cara dan pemikiran yang berlainan. Siapa kita untuk menilai mereka kerana kita juga tidak sempurna

“Apa yang boleh saya katakan di sini, mungkin saudara (selebriti) kita ada masalah tersendiri. Biarlah kita sama-sama belajar daripada kesilapan dan doakan yang baik-baik sahaja,” katanya.

Tidak menyangka perkongsian menyambut ulang tahun perkahwinan ke-18 tular di media sosial, Edika berkata dia setia menjaga isteri kerana cinta dan kasih sayang serta cuba menjalankan tanggungjawab sebagai suami dengan baik.

“Sejujurnya saya jarang buat hantaran berkenaan isteri saya. Tak sangka pula hantaran berkaitan ulang tahun perkahwinan kami menjadi tular.

“Berkenaan perkara ini, saya setia menjaga Isteri. Bagi saya, sebagai suami saya cuba menjalankan tanggungjawab dengan sebaik mungkin.

“Bagi saya tanggungjawab adalah perkara utama dan keduanya disebabkan perasaan cinta dan kasih sayang. Saya bersyukur Allah panjangkan jodoh kami dan juga Allah berikan kami kekuatan dalam mengharungi dugaan ini,” katanya.


Ada Adegan Bogel, Nadia Brian Tolak Tawaran Drama Hollywood

Sudah menjadi impian setiap pelakon untuk muncul di peringkat antarabangsa, namun pelakon Nadia Brian memaklumkan dia terpaksa menolak tawaran berlakon dalam drama bersiri 12 episod di Hollywood.

Menurut Nadia dia terpaksa menolak tawaran berkenaan kerana memerlukan dirinya untuk berbogel. Nadia berkata, pada awalnya dia sangat gembira apabila menerima tawaran berkenaan namun bertukar kecewa apabila mendapati wataknya perlu berbogel dalam beberapa adegan panas.

BACA: Nadia Brian Akui Tak Bahagia, Tak Sabar Nak Semuanya Selesai

“Ia lebih daripada adegan bercium. Mungkin adegan berbogel di Hollywood bukan satu masalah besar tetapi saya tidak mampu melakukannya.

“Saya mungkin berpakaian seksi tapi saya takkan tanggalkan pakaian di set untuk melakukan adegan panas untuk satu platform ‘streaming’ di Hollywood,” katanya.

Enggan menerima tawaran tersebut, Nadia berkata watak itu akan mencalarkan imej dan reputasi dirinya serta nama baik keluarganya.

“Saya akui, semua pelakon memiliki impian untuk berlakon di Hollywood. Tapi kita Melayu dan Muslim, budaya kita tak sama dengan di Hollywood,” katanya.

Dalam pada itu, Nadia berkata jika dia menerima tawaran tersebut, jadual penggambaran akan bermula bulan ini selama enam bulan di Ireland, namun menggangap bukan rezekinya.


Saksi Dedah Shuk Turun Ke Balkoni Jam 3 Pagi

Sejak beberapa hari lalu, kontroversi rumah tangga penyampai radio, Shuk Sahar menjadi bualan hangat apabila isterinya Rossalennah Natassiah Asshaferah mendedahkan kecurangannya di media sosial.

Kata Rossalennah lagi, dia turut menerjah ke kediaman wanita berkenaan untuk meminta suaminya pulang ke rumah namun permintaannya tidak diendahkan.

Menerusi perkongsian di Instagram, Rossalennah turut mendedahkan mesej yang diterima daripada daripada seorang individu mendakwa Shuk turun ke balkoni sebuah rumah pada jam 3 pagi pada hari berkenaan dengan alasan kerana ingin mengambil pengecas bateri mudah alih yang terjatuh.

Difahamkan, sehingga kini masih tiada lagi kenyataan lanjut daripada Shuk sendiri berhubung isu tersebut.

Malah, hari ini Shuk dilaporkan digantung kerja serta merta sebagai penyampai radio Hot FM di slot Geng Pagi Hot dan perkara itu disahkan oleh pihak pengurusan stesen radio berkenaan.


Dua Bulan Jaga Fatima, Fazura Hadiahkan Beg Berjenama Buat Pembantu

Selepas tiga bulan ‘menyembunyikan’ wajah anak, pada 1 Januari lalu pasangan pelakon popular, Fazura dan Fattah Amin akhirnya mendedahkan wajah anak kesayangan mereka, Nur Fatima Aisya kepada umum.

Baru-baru ini, Fazura ada berkongsikan kisah dimana dia terpaksa mengambil pembantu luar memandangkan pembantu dan pengasuh yang diupahnya tidak dapat masuk ke Malaysia susulan Covid-19.

Menerusi perkongsian itu, Fazura berkata selama dua bulan dia dan Fatima dijaga oleh seorang wanita dikenali sebagai kak Amy dari @lavenderconfinementcare.

Kata Fazura lagi, sepanjang tempoh tersebut, Amy tinggal bersama mereka, memasak serta mengurutnya. Fazura turut memuji sikap Amy yang sangat menyayangi anaknya seperti anak sendiri.

Sebagai tanda penghargaan di atas, Fazura turut menghadiahkan beg berjenama buat Amy sebagai tanda kenang-kenangan.

Beruntungnya dapat hadiah jaga anak Fazura, orang lain tunggu tiga bulan nak tengok wajah Fatima. Fattah dan Fazura mendirikan rumah tangga pada 2017.


Fara Salleh Mengaku Hubungan Cinta Dengan Shuk Sudah Berakhir

Bimbang dengan pelbagai ugutan diterima daripada individu tidak dikenali, wanita didakwa menjalin hubungan sulit dengan penyampai radio, Shuk Sahar iaitu Fara Salleh tampil membuat laporan polis.

Wanita berusia 28 tahun itu kesal apabila apabila isteri Shuk, Rossalennah Natassyiah Asshaferah menyebarkan maklumat peribadi seperti nombor telefon dan alamat rumahnya.

“Saya terima bermacam-macam ugutan menerusi WhatsApp, call termasuk ada yang nak ugut nak bunuh… sebab tu saya terpaksa buat laporan polis. Ia berlaku selepas video saya dimuat naik di media sosial,” katanya kepada mStar Online.

Fara ditemui selepas membuat laporan di Balai Polis Mutiara Damansara di Petaling Jaya selepas ‘diserang’ isteri Shuk dalam kejadian awal pagi Sabtu lalu di rumahnya.

Menurut Fara, Rossalennah datang ke rumahnya kira-kira jam 2 pagi dan mendakwa dia menyembunyikan Shuk di dalam rumah. Namun, dia enggan membenarkan Rossalennah masuk ke rumahnya atas faktor keselamatan.

“Saya diserang dan dipaksa buka pintu, tapi saya minta dia hubungi Jabatan Agama Islam dan polis, biar pihak berkuasa periksa rumah saya.

“Selain itu saya bagi pilihan lain iaitu dengan mengajak dia melakukan panggilan video dan saya akan buat home tour dia boleh tengok ada atau pun tidak,” katanya.

Dalam pada itu, apabila ditanya berkenaan hubungannya dengan Shuk, Fara mengakui segalanya sudah berakhir.

“Saya tak ada apa-apa hubungan dengan dia. Korang boleh cakap apa pun, judge, sebab takde dengan saya, tak hidup dengan saya. Saya cuma baca dan diam je,” katanya.


Shuk Sahar Digantung Tugas Sebagai Penyampai HOT FM

Susulan kontroversi terpalit Shuk Sahar, pengacara dan pelawak itu digantung kerja serta merta sebagai penyampai radio Hot FM di slot Geng Pagi Hot.

Memetik laporan Sinar Plus, menerusi satu kenyataan media hari ini, pihak pengurusan stesen radio Hot FM telah mengesahkan tindakan tersebut diambil terhadap Shuk atau nama sebenarnya Mohammad Shukri Mohamed Sahar.

“Penggantungan sementara perkhidmatan Shuk sebagai penyampai radio adalah untuk memberi ruang kepada pihak pengurusan untuk melakukan siasatan dalaman tentang isu beliau yang sedang tular di media sosial.

“Perkembangan terkini penggantungan Shuk akan diumumkan oleh pihak pengurusan Hot FM selepas siasatan dalaman selesai,” katanya.

Terdahulu, kemelut rumah tangga Shuk hangat diperkatakan apabila isterinya Rossalennah Natassiah Asshaferah mendedahkan kecurangannya di media sosial.

Shuk dan Rossalennah berkahwin pada 2015 dan dikurniakan dua cahaya mata perempuan, Nur Qurratu Ain, 4, dan Nur Assyifatu Aimi yang kini berumur setahun.


“Saya Tak Pernah Cakap Pun Tak Bayar Nafkah Tapi…”

Sejak semalam hangat diperkatakan apabila pemain bola sepak, Aidil Zafuan menjelaskan dakwaan netizen mengatakan dia tidak membayar nafkah kepada dua anaknya bersama Rita Rudaini iaitu Airit Rayyan Rizqin dan Airit Qaqa Arjuna.

Susulan itu, Rita juga dilihat turut memuat naik beberapa kenyataan balas menerusi Insta Story dipercayai berhubung perkara tersebut.

Rita berkata dia tidak pernah bercakap bekas suaminya itu tidak membayar nafkah tetapi jumlah yang dibayar sehingga tahun 2021 masih lagi sama sewaktu anak-anak mereka berumur setahun dan tiga tahun.

Kata Rita lagi, meskipun duit sekolah dan perayaan tidak diberi namun dirinya masih berdiam diri dan bersabar.

“Selama ini semua orang tahu keputusan nafkah untuk umur anak setahun dan tiga tahun. Itu lah duitnya, pembelanjaan susu dan pampers. Sekarang tahun berapa ya? Oh 2021 tapi jumlah yang sama,” tulisnya

Menerusi satu perkongsian, Rita berkata bekas suaminya itu membayar nafkah sebanyak RM3,000 untuk susu serta keperluan anak-anak mereka yang ketika itu berusia setahun dan tiga tahun.

Rita berkata kini sudah tahun 2021 namun dia tidak bising mahupun meminta untuk menaikkan wang nafkah sejak 2015 hingga sekarang.

Dalam pada itu, Rita turut meminta bekas suaminya bersyukur kerana hanya dirinya seorang yang menjaga anak mereka dan tidak pernah mengganggu hidupnya selama ini.

“Patut awak bersyukur ada bekas bini yang bagus didik benih awak ini jadi manusia. Sekurang-kurangnya saya tak lari tinggal anak-anak. Pegi mana pun saya bawak, didik sorang-sorang takpernah cuit atau kacau harta awak pun,” luahnya


Netizen Terkejut Adik Neelofa Guna Krim Harga RM1,000 Sapu Di Punggung

Di antara adik-beradik selebriti popular ini, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Baru-baru ini, perkongsian Ameera di Insta Story menjadi perhatian apabila dia berkongsikan produk yang digunakannya kepada pengikutnya. Perkara itu turut dikongsikan oleh netizen di Twitter.

BACA: Ameera Khan Kongsi Foto Ibu Masa Muda, Harimau Pun Nangis Tengok

Namun apa yang mengejutkan apabila netizen menyelidik harga krim pelembab La Mer yang digunakan oleh Ameera berharga serendah RM1,024 sebotol dan Ameera hanya menyapunya di punggung.

Seperti sudah dijangka, perkara itu membuatkan ramai netizen terkejut dan ramai wanita ingin menjadi kaya seperti Ameera sebaik sahaja melihat perkongsian itu.

Dalam pada itu, ada yang mengatakan jika mampu tiada salahnya untuk berbelanja mahal untuk kecantikan diri.


Tiada Babak Bersentuhan, Syafi Tee Jaga Nama Baik Keluarga

Wajahnya semakin banyak muncul menerusi drama yang ditayangkan di kaca televisyen, namun siapa sangka, pelakon Syafi Tee sebenarnya anak kepada pendakwah bebas dan ahli akademik, Dr Mohd Ridhuan Tee Abdullah.

Mendapat restu daripada ayahnya untuk menceburkan diri dalam dunia seni, pemuda berusia 28 tahun itu berkata dia sangat beruntung kepada bapanya sudah memahami asam garam serta selok belok dalam dunia seni.

“Papa tahu dunia penggambaran dan kerja seni. Papa juga selalu berada di depan kamera dan bekerja bersama kru.

“Papa sudah ‘masak’ dengan dunia ini. Papa beri restu cuma saya kena menjaga nama baiknya dan keluarga,” katanya kepada BH Online.

Bakat digilap melalui Drama Festival Kuala Lumpur (DFKL) 2019, Syafi berkata cabaran dan ujian ada dalam setiap bidang pekerjaan. Namun, dia berpegang pada pesanan bapanya untuk menjaga batas.

“Cabaran dan ujian itu ada di mana-mana. Saya yang masih hijau ini kena sentiasa kuat. Semua nasihat Papa dan keluarga amat penting. Saya harap terus istiqamah dengan prinsip dan cara begini.

“Saya letak piawaian sendiri iaitu tiada adegan bersentuhan. Kalau ada sekalipun, mesti berlapik. Papa selalu ingatkan perkara itu. Pulang ke rumah, Papa pasti tegur dan nasihat supaya saya tidak buat perkara bukan-bukan di set penggambaran,” katanya.

Dalam pada itu, Syafi berkata jika dia tidak selesa dengan mana-mana babak lakonan, dia akan berbincang dengan pengarah untuk mencari alternatif lain yang lebih sesuai.


“Saya Tak Pernah Gagal Bagi Nafkah Anak-Anak Setiap Bulan”

Meskipun sudah bercerai hampir lapan tahun sejak 2013, namun kisah mengenai pelakon Rita Rudaini dan juga bekas suaminya, bintang bola sepak, Aidil Zafuan masih tiada kesudahan lagi.

Terbaru, Aidil dilihat memuat naik satu kenyataan di Insta Story menjelaskan dakwaan netizen mengatakan dia tidak membayar nafkah kepada dua anaknya bersama Rita iaitu Airit Rayyan Rizqin dan Airit Qaqa Arjuna.

BACA: Peminat Harap Anak Rita Rudaini Jadi Pemain Bola Sepak Sehebat Aidil Zafuan

Menafikan segala dakwaan netizen kononnya dia mengabaikan tanggungjawab, Aidil berkata dia tidak pernah gagal untuk membayar nafkah kepada anak-anak serta mempunyai semua bukti pembayaran nafkah yang dilakukannya.

“Saya difahamkan daripada tuduhan orang ramai yang mengatakan saya tidak memberi nafkah dan tidak menjalankan tanggungjawab membayar nafkah kepada anak-anak.

“Ingin saya nyatakan yang selama in, saya telah memberi nafkah setiap bulan tanpa gagal yang telah ditetapkan oleh pihak mahkamah. Saya ada semua bukti pembayaran ke dalam akaun,” tulisnya.

Kata Aidil lagi, mengenai hal tanggungjawabnya sebagai seorang bapa itu adalah urusannya dengan pihak bekas isteri. Ujarnya, tidak manis jika urusan keluarga dihebahkan kepada umum.

Dalam pada itu, Aidil turut memberi peringatan bahawa dia tidak akan teragak-agak untuk mengambil tindakan kepada mana-mana pihak yang mengeluarkan kenyataan berunsur fitnah serta tanpa bukti yang kukuh.

Rita mendirikan rumah tangga pada 2008, namun perkahwinan mereka dilanda badai sebelum mengambil keputusan untuk berpisah pada 5 September 2013.

Aidil kemudian berkahwin dengan Zarema Zainal pada 2014 dan dikurniakan dua cahaya mata iaitu Ayden Zeeyad dan Ayres Zachary.


“Bekas Isteri Jumpa Kekasih, Saya Boleh Jaga Anak”

Meskipun tidak lagi bergelar suami isteri selepas bercerai pada Disember tahun lalu, pelakon Keith Foo berkata hubungannya dengan bekas isteri, Kim Raymond tetap baik.

Ujarnya, apa yang lebih menjadi keutamaan adalah mereka tetap merupakan ibu dan kepada kepada anak mereka, Skylar Raymond Foo kini berusia tiga tahun.

BACA: Berat Badan Susut 10 Kg, Keith Foo Hilang Punca Lepas Bercerai?

Mengakui hidupnya sunyi, namun Keith akui lebih selesa hidup solo. Tidak pernah menutup pintu hatinya untuk berkahwin lagi, Keith berkata buat masa ini tiada orang yang sudi berkenalan.

“Saya tidak boleh tipu, rasa sunyi memang ada. Maklumlah, dulu sewaktu bangun tidur, anak di sebelah dan dia sentiasa ada di rumah. Sekarang, semuanya sudah berubah.

“Jujur saya cakap, tiada orang yang sudi berkenalan. Saya selesa hidup solo, namun hati ini tidak pernah tertutup untuk berumah tangga semula,” katanya.

Ditanya mengenai bekas isteri kini seperti dalam proses mengenali hati budi seseorang, Keith berkata dia terbuka mengenai perkara itu.

“Saya selalu gembira dengan siapa pun pilihan hatinya. Kalau dia ingin pergi ‘dating’, saya sangat galakkan, saya boleh jaga anak di rumah. Hubungan saya dengan Raymond tetap okey walaupun tidak lagi tinggal sebumbung sebagai suami isteri,”katanya.


Ben Ali, Nadiyah Shahab Amal Hidup Sederhana

Umum mengetahui, pelakon Ben Ali dan isterinya, pelakon Nadiyah Shahab mempunyai perniagaan kek diberi nama Absolut Brands. Ben mendedahkan dia dan isteri mengambil bayaran gaji selepas syarikat itu ditubuhkan.

Memilih gaya hidup sederhana dan tidak bermewah-mewah, Ben berkata gaji bulanan mereka tidak tinggi, cukup sekadar untuk perbelanjaan tetap.

“Saya dengan Nadiyah ambil gaji bulanan, tetapi gaji yang kami ambil rendah sahaja. Ada gaji pekerja yang lagi tinggi dari gaji kami.

“Bila dah ambil gaji, saya cakap tak nak banyak. Cukup sekadar untuk belanja makan, pakaian dan keperluan asas. Kami sengaja praktikkan kehidupan yangs sederhana dan tidak melebih-lebih,” ujarnya.

Dalam pada itu, Ben berkata kebajikan pekerja sentiasa menjadi keutamaan serta sering mengingatkan bahagian Pengurusan Sumber Manusia (HR) untuk segera menyelesaikan pembayaran gaji.

“Saya dan Nadiyah memang tak suka bayar gaji pekerja lambat. Kami selalu ingatkan HR untuk segera uruskan gaji pekerja,” katanya.


Pendapatan Terjejas, Ezzaty Abdullah Terpaksa Jual Mi Udang

Susulan lanjutan Perintah Kawalan Pergerakan (PKP) sehingga 4 Februari depan, pelakon Ezzaty Abdullah tidak hanya berpeluk tubuh sahaja apabila dia meneruskan semula perniagaan mi udang yang diusahakan sebelum ini.

Menurut Ezzaty, daripada hanya duduk di rumah dia mengambil inisiatif untuk menjana pendapatan sampingan memandangkan aktiviti penggambaran terpaksa ditangguhkan.

“Saya baru mula meniaga pada Jumaat selepas ramai buat permintaan. Lagi pun bosan duduk rumah tak buat apa-apa.. jadi lebih baik kalau saya buat sesuatu boleh tampung pendapatan sepanjang PKP ini.

“Sebelum ini saya berniaga pes mi udang, ramai pula yang tertanya-tanya kenapa tak jual yang dah siap… itu yang datang balik idea nak fokus semula jual mi udang tu, cumanya sehari dua ni tempahan tak ambil banyak kerana pergerakan terhad nak ke rumah pelanggan.

“Dalam keadaan sekarang, daripada tak buat apa-apa, lebih baik kita cari jalan jana pendapatan lain… sebab kita pun tak tahu sampai bila PKP ini. Pengalaman lepas mengajar kita untuk lebih bersedia,” katanya kepada mStar Online.

Dalam pada itu, Ezzaty mengakui pendapatannya akan terjejas jika PKP berlanjutan lebih lama, apatah lagi perlu menanggung kos operasi spa miliknya yang terpaksa ditutup sementara.

“Dalam keadaan sekarang ini, kita cuba ikhtiar jalan terbaik dan besar harapan agar pandemik ini segera berakhir dan kita semua boleh bekerja seperti biasa, katanya.


Kekasih Gelap Balas Kenyataan Isteri Shuk

Sejak semalam hangat diperkatakan mengenai kemelut rumah tangga pengacara dan penyampai radio Shuk Sahar apabila isterinya, Rossalennah Natassyiah Asshaferah mendedahkan suaminya kembali curang.

Terbaru, isu itu semakin panas apabila Rossalennah bersama wanita dikenali sebagai Fara Salleh saling berbalas kenyataan di Instagram.

Kenyataan Fara itu turut dimuat naik oleh Rossalennah menerusi Instagram. Menurut Fara dia tidak pernah menghalau Rossalennah seperti yang didakwa oleh isteri Shuk.

“Semalam kau kata nak call Jabatan Agama Islam Selangor (JAIS) kalau aku tak bagi kau masuk. Aku silakan kau call JASI, aku siap bagi tahu call polis.

“Memng aku tak bagi masuk sebab rumah aku. Aku boleh tunjuk tour satu rumah kalau betul sembunyikan manusia dalam rumah.

“Bila masa aku halau kau, nak tunggu depan rumah sampai manusia kau cari tu keluar. Bila masa aku dirayu sampai kau menangis. Bila masa aku campak kasut dekat kau,” katanya.

Menerusi perkongsian itu, Rossalennah turut berkata dia mempunyai bukti kukuh serta mendakwa jiran-jiran turut menyaksikan kejadian tersebut.

Terdahulu, Rossalennah mendedahkan suaminya masih menjalinkan hubungan dengan wanita sebelum ini yang dikenali sebagai Fara.

Katanya lagi, dia turut menerjah ke kediaman wanita berkenaan untuk meminta suaminya pulang ke rumah namun permintaannya tidak diendahkan.


Nubhan Redha Isteri Keguguran Selepas 7 Minggu Hamil

Hasrat penyanyi Nubhan untuk menimang cahaya mata ketiga tidak kesampaian apabila isterinya, Afifah Hidayah Tawfek mengalami keguguran kali kedua.

Menerusi satu perkongsian di Instagram, Nubhan berkata isterinya mengalami pendarahan semasa kandungan berusia 7 minggu dan kini sedang mengalami tempoh pemulihan.

“Tak ada rezeki anak ketiga. Gugur buat kali yang kedua. Usia kandungan tujuh minggu, jadi kena berpantang ringan-ringan,” katanya.

Dalam entri tersebut, Nubhan turut berkongsikan rakaman detik gembira ketika mendapat berita isterinya hamil menerusi kit ujian kehamilan.

Video berdurasi lebih dua minit itu turut memaparkan isterinya melakukan pemeriksaan kandungan selepas mengalami pendarahan, bagaimanapun kandungannya tidak dapat diselamatkan.

Nubhan mendirikan rumah tangga dengan Afifah pada Ogos 2015. Pasanan itu dikurniakan cahaya mata, Aafiya Kamilia, 4 dan Ahmad Aaffan berusia dua tahun.


Sajat Bimbang Anak Angkat Dibuli Gara-Gara Dirinya

Baru-baru ini hangat diperkatakan apabila pihak berkuasa telah mengambil tindakan ke atas usahawan Muhammad Sajjad Kamaruzzaman atau lebih dikenali sebagai Nur Sajat berhubung dakwaan berpakaian menyerupai wanita.

Terbaru, Sajat dilihat ada memuat naik satu entri meluahkan rasa bimbang nasib yang bakal menimpa dua orang anak angkatnya. Sajat berkata dia tidak mahu anak-anaknya itu turut menjadi mengsa keadaan disebabkan dirinya.

“Adik abang, Ummi risau pasal adik dan abang. Ummi tak nak adik dan abang kena buli macam Ummi kerana Ummi, itu anak siapa… Ummi memikir sangat-sangat hal ini. Ummi risau abang dan adik diejek, dikata disebabkan Ummi. Maafkan Ummi abang dan adik.

“Ummi sedih bila jadi macam ini, Ummi sayang abang dan adik, maafkan kalau Ummi tak sempurna,” tulisnya menerusi Insta Story.

Dalam pada itu, Sajat turut meninggalkan pesan buat kedua anaknya itu agar membesar menjadi insan yang sentiasa menghormati orang lain.

“Buat anakku yang kucintai, Ummi harap anak Ummi besar jadilah anak yang sentiasa menghormati semua orang. Tak kira sesiapapun sayang. Hormatilah sebanyak mana pun,” katanya.


Isteri Dedah Shuk Curang Lagi?

Sejak pagi tadi hangat diperkatakan mengenai rumah tangga pengacara dan penyampai radio, Shuk Sahar apabila isterinya, Rossalennah Natassyiah Asshaferah mendedahkan suaminya kembali curang.

Menerusi perkongsian di Instagram, Seraa mendedahkan suaminya masih menjalinkan hubungan dengan wanita sebelum ini yang dikenali sebagai Farah.

BACA: Isteri & Anak Kena Kuarantin, Shuk Sahar Hanya Dapat Jumpa Depan Pagar

Dalam entri tersebut, turut didedahkan hubungan terlarang suaminya dan Farah dengar menyertakan beberapa video menunjukkan Shuk berada di kediaman wanita itu serta tangkapan perbualan WhatsApp yang dihantar wanita tersebut kepada Seraa.

Kata Seraa lagi, dia turut menerjah ke kediaman wanita berkenaan untuk meminta suaminya pulang ke rumah namun permintaannya tidak diendahkan.

Lebih pilu, Seraa berkata dikala orang lain sedang tidur, dia berkeliaran mencari suaminya. Katanya lagi, dia sangat sedih kerana Shuk adalah suaminya namun diperlakukan seperti tiada harga diri.

Tidak hanya setakat itu, Seraa turut mendedahkan menerima mesej maki hamun daripada ‘kekasih’ suaminya. Seraa turut kesal kerana dia sudah lama bersabar dengan sikap suaminya namun tidak dihargai.

Dalam satu perkongsian terakhir, Seraa mengatakan dia tidak niat untuk membuka aib suami atau rumah tangganya, namun tidak mahu maruahnya terus dipijak-pijak dan diperbodohkan kerana selama ini dia bertahan demi anak-anak.

Sementara itu, di ruangan komen Instagram Shuk dihujani dengan komen kecaman netizen susulan pendedahan isterinya mengenai kecurangan suaminya itu. Bagaimanapun, setakat ini masih tiada penjelasan lanjut daripada Shuk mengenai pendedahan tersebut.


Kaka Azraff Saran Kahwin Masa PKP, Boleh Bergusti Dengan Suami

Umum mengetahui pelaksanaan Perintah Kawalan Pergerakan (PKP) dilanjutkan sehingga 4 Februari depan. Buat pasangan yang bercinta, pasti hanya boleh melepaskan rindu melalui panggilan video sahaja.

Baru-baru ini, perkongsian Kaka Azraff menjadi perhatian ramai apabila penyanyi itu menyarankan kepada pasangan yang bercinta supaya mengambil peluang untuk berkahwin ketika PKP.

Menurut Kaka, selain dapat jimatnya wang, sememangnya sangat seronok apabila PKP bersama pasangan kerana dapat meluangkan lebih banyak masa bersama.

“Seronoknya PKP dengan pasangan. Yup, true. Selain sakit hati dengan partner kita, seronok jugak buat benda-benda bodo bersama.

“Masa ni lah dapat luang masa yang banyak dengan pasangan kita. I sarankan kepada mereka yang sedang bercinta, kahwinlah time PKP ni. Jimat and you tak lonely,” katanya.

Dalam pada itu, menerusi perkongsian di Instagram itu juga, Kaka turut berkongsikan aktiviti menarik yang dilakukan bersama suami sepanjang terkurung bersama iaitu bergusti.

Malah, Kaka turut memuat naik video memaprkan aksi suaminya sedang menghempapnya seolah meniru aksi ahli gusti.

Kaka Azraff atau nama sebenarnya Nor Atiqa Noor Azraff mendirikan rumah tangga bersama Adam Azriff pada 2018 dan dikurniakan dengan seorang cahaya mata lelaki yang diberi nama Aslan.


Seriouslah Dekat KL Ada Street Art Baru Yang Boleh Tukar Design Siang Dan Malam? Boleh Masuk Wishlist Ni!

Kalau korang nak tahu di Kuala Lumpur ni ada banyak tempat street art menarik yang boleh dijadikan spot untuk ber-OOTD. Tapi memandangkan kita sekarang tengah PKP, jom masuk wishlist dulu!

Sekarang kita dah lama gila tak keluar rumah dan tak jumpa kawan-kawan disebabkan MCO, apa kata kita sediakan satu wishlist tempat lepak, sebab Kuala Lumpur dah ada Street Art baru yang boleh bertukar design dan warna dari siang ke malam.

Teknologi ini dihasilkan oleh OPPO dengan menggunakan hasil seni kreatif oleh graffiti artist Abdulrashade yang dinamakan OPPO Reno5 Friendship Wonderland. Check out video ni, mesti korang rasa cool gila!

Tahun 2020 sampailah dah 2021 ni memang sejarah paling ngeri apabila kita semua tak boleh keluar sesuka hati, apatah lagi nak lepak dengan kawan-kawan. Senang cerita sepanjang tempoh PKP ni memang pishang habis lah duduk di rumah. Paling tidak pun on movie atau video call dengan kawan-kawan. Tapi jangan risau, OPPO Reno5 Friendship Wonderland ada untuk mengubat rindu korang.

Serious cantik gila mural yang dihasilkan Abdulrashade ni. Gambar kat atas ni menunjukkan street art tersebut pada waktu siang. Mural ini menggambarkan pelbagai mercu tanda terkenal dari seluruh dunia, seperti Statue of Liberty, Eiffel Tower, Pyramids of Ancient Egypt, Mount Fuji dan banyak lagi! Tak dapat travel ke luar negara, tengok mural ni untuk feeling-feeling macam tengah tour around the world pun boleh!

Macam kami cakap tadi, mural ni boleh bertukar design dari siang ke malam untuk korang Picture Life Together Day & Night! Pada waktu malam pula, mural ini akan bersinar dan dihiasi dengan pelbagai bentuk lampu LED yang menukarkan matahari menjadi bulan! Eiffel Tower, Statue of Liberty, Mount Fuji juga akan dihiasi dengan lampu LED, menjadikannya bertambah cantik dan cool beb!

Sebenarnya Street Art by OPPO ni dihasilkan sempena pelancaran peranti terbaru keluarga OPPO Reno Series iaitu OPPO Reno5 Series 5G yang baru je menemui peminat OPPO pada 18 Januari 2021 haritu.

So  apa yang syoknya dengan OPPO Reno5 Series 5G ini? Jom kitorang cerita.

Reno Series memang dah sinonim dengan kuasa pengecasan kilat yang membolehkan phone anda full charge dalam masa 35 minit sahaja. Jadi, OPPO Reno5 Series 5G ni bab nak charge bateri tak perlu tunggu lama. Paling penting jimat masa anda.

Korang suka ambil gambar dan rakam video? OPPO Reno5 Series 5G ni adalah pilihan terbaik untuk korang sebab ia dilengkapi dengan kamera 64MP! So korang punya video dan gambar tu memang kualitinya tiptop dan lebih jelas. Barulah insta-worthy kata orang kan.

Yang terbaru dengan smartphone OPPO kali ni, OPPO membawakan AI Highlight Video dan Dual-view Video untuk korang yang suka merakam pelbagai video kreatif. Barulah boleh nak jadi sosial media influencer macam video yang dihasilkan Elizabeth Tan dan BFF dia Talitha Tan.

Dengan fungsi kamera AI Highlight Video, korang boleh rakam macam-macam jenis video dengan kualiti yang memang mantap, untuk kedua-dua kamera hadapan dan belakang. Macam dalam video Lizzy dan Talitha tu, korang tengok beza kan kecerahan dan kualiti video diorang?

AI Highlight Video menggunakan teknologi Live HDR untuk menjadikan video waktu siang korang lebih smooth, cerah dan berkualiti tinggi. Korang cuba tengok contoh video kat bawah ni. Memang cun kan kualiti video ni, walaupun guna kamera hadapan.

Pada waktu malam pula, ia menggunakan Ultra-Night Video untuk mencerahkan video korang walaupun dirakan dalam gelap malam. Korang tengok perbezaan kalau OFF dan ON fungsi kamera ni, jauh bezanya kan? Memang terbukti OPPO Reno5 Series 5G ni dihasilkan menggunakan teknologi yang power gila.

Dual-View Video pula boleh menghasilkan dua video dalam satu rakaman. Di mana kamera hadapan dan kamera belakang boleh merakam dalam satu masa yang sama. Kiranya kalau korang gunakan OPPO Reno5 Series 5G sebagai perakam video hasilnya memang tip top. Tak semua phone boleh rakam serentak macam ni.

Selain daripada tu, OPPO Reno5 Series 5G juga dilengkapi dengan Night Flare Potrait yang membolehkan korang snap gambar waktu malam dan memberikan effect bokeh pada gambar korang selain meningkatkan kecerahan dan kejelasan gambar tersebut.

Yang paling kami kagum adalah Image-clear Engine (ICE) pada kamera OPPO Reno5 Series 5G ni. Dengan teknologi ni, korang boleh ambil gambar subjek yang bergerak, tapi hasil gambar korang tak blur langsung.

Korang tengok gambar ni, dah zoom pun masih clear, tak pecah pun! Itulah function Ultra Clear 108MP Image pada kamera OPPO Reno5 Series 5G ni. Memang gambar korang akan nampak detail  dan clear. Zoom banyak kali pun no problem, still HD!

Peranti OPPO dan tahap kepantasannya tak pernah mengecewakan. Kali ini, OPPO Reno5 Series 5G dilengkapi dengan kepantasan 5G. Macam korang dah tau, 5G memiliki kepantasan 10 sehingga 100 kali lebih laju dari 4G dan keluasan sambungan juga jauh lebih hebat. Memang kalau nak main game, tengok movie, tengok TikTok, video call semua laju lah.

OPPO Reno5 Series 5G didatangkan dengan ColorOS 11 yang mempunyai pelbagai fungsi hebat tau. Jom check out!

Kalau korang jenis suka multi-tasking, FlexDrop ni membolehkan korang guna pelbagai aplikasi dalam satu masa. Ia juga boleh ubah layout multi-tasking korang tu untuk keselesaan korang. Senang nak buat macam-macam dalam satu masa.

Ni mesti gamers suka ni, sebab ColorOS 11 ni ada Bullet Screen Message, Gaming Shortcut Mode, Adjustable Gaming Touch dan Gamer Mode untuk pastikan mood korang time main game tak dikacau oleh notifications yang masuk. Dan. Korang juga bole adjust mode game korang ikut keselesaan.

Tak payah dah nak tukar-tukar ke aplikasi lain kalau ada benda nak diterjemah, guna Three-finger Translate je! Terus siap.

So korang tunggu apa lagi, terus pre-order sekarang sehingga 26 Januari ni dan dapatkan  hadiah percuma berjumlah RM397, iaitu OPPO Enco W11 yang bernilai RM159, phone case OPPO yang bernilai RM129, dan percuma 1-year extended warranty bernilai RM109!

Untuk perbezaan OPPO Reno5 dan OPPO Reno5 Pro, korang rujuk kat bawah ni:


“Ramai Doakan Saya, Mana Tahu Hati Saya Terbuka Bertudung”

Mengakui seumur hidup ibunya tidak pernah menegur soal pemakaiannya, penyanyi Zizi Kirana berkata teguran panjang oleh ibunya yang diterima melalui mesej ternyata membuatkan dirinya tersentak.

Menurut Zizi, baginya teguran daripada insan yang melahirkannya itu tidak boleh dipandang ringan. Ujarnya, dia berubah demi menghormati permintaan ibunya dan sudah sampai masanya apatah lagi usianya sudah menganjak 36 tahun.

BACA: Pertama Kali Mengaji Di TV, Netizen Terpesona Dengan Suara Zizi Kirana

“Insya-Allah, saya akan perlahan-lahan berubah, tidaklah melakukan perubahan drastik. Saya tak mahu dilihat berpakaian terbuka kepada tutup secara mengejut.

“Cuma, sekarang saya elak berpakaian yang mendedahkan bahagian tertentu. Saya tak mahu ibu bersedih lagi. Saya juga bersyukur ramai mendoakan saya berubah. Mana tahu hati saya terbuka bertudung, mungkin esok atau lusa.

“Jika ikutkan niat mahu bertudung sudah ada. Cuma, saya enggan terburu-buru. Saya sentiasa mengharapkan doa yang baik-baik,” katanya kepada BH Online.

Zizi berkata dia tidak menganggap teguran ibu supaya berubah tidak berpakaian mencolok mata sebagai satu tekanan besar. Ujarnya, pasti ada hikmah disebaliknya dan sebagai anak dia tidak membantah.

“Ibu mesej secara tiba-tiba, selepas solat Subuh. Apa yang saya fikir, ada betul pesanan yang diberikan. Jarang ibu menegur saya dengan menghantar mesej.

“Saya percaya ada hikmah yang tersembunyi apabila datang isyarat daripada ibu. Sebagai anak yang menyayangi orang tua, saya takkan membantah.

“Ibu tak minta saya berhijab kerana bimbang tidak istiqamah dan membukanya semula. Dia hanya mahu saya berubah secara perlahan-lahan. Saya sudah berjanji tak akan berpakaian seksi lagi,” katanya.


Ustaz Ebit Lew Luah Rasa Bersalah Tak Mampu Bantu Semua

Sejak semalam, nama pendakwah popular, Ustaz Ebit Lew menjadi perhatian ramai apabila membeli 100 unit tablet untuk diberikan kepada pelajar susah yang memerlukan.

Menerusi perkongsian terbaru, Ustaz Ebit berasa sebak kerana hanya mampu menyediakan sebanyak 100 unit sahaja tetpai dia menerima hampir 43 ribu mesej daripada mereka yang memerlukan tablet untuk anak belajar.

BACA: Solat Sunat, Menangis Cara Ebit Lew Tenangkan Hati Jika Dikecam Netizen

Bukan itu sahaja, Ustaz Ebit turut menerima ribuan permohonan sumbangan keperluan harian seperit kerusi roda dan van jenazah dari pelbagai bangsa, negeri. Ada yang hilang pekerjaan serta golongan kelainan upaya (OKU).

Menerusi perkongsian itu, Ustaz Ebit turut memohon maaf kerana tidak dapat memabntu ramai orang serta berharap agar dosanya diampunkan.

Ustaz Ebit rutu berdoa agar mereka yang benar-benar berada dalam kesusuhan diberikan bantuan dan dipermudahkan urusan oleh Allah.

Diruangan komen, rata-rata netizen sebak dengan perkongsian pendakwah itu serta mendoakan agar dimurahkan rezeki supaya dapat membantu mereka yang memerlukan.


Padu! Cek Yana Peruntukkan RM174,600 Kepada Frontliner & Pesakit COVID-19

Tipu sangat kalau anda tak kenal dengan pengasas Masak-Masak CekYana yang pernah viral dek hadiah anniversary ulang tahun perkahwinan CekYana dan suami Disember lepas tu kan.

Kalau dulu suami kesayangannya yang jadi mangsa kejutan, tapi kali ni CekYana buat kejutan lagi untuk geng frontliner dan pesakit COVID-19 di Maeps, Serdang dan juga Hospital Sungai Buloh dengen memperuntukkan sebanyak RM174,600.

Kalau anda dapat tengok sekarang ni kes semakin meningkat dan CekYana mengambil peluang ni untuk memberikan sedikit peruntukkan kepada mereka yang terlibat. Padu betul CekYana.

Faham dengan situasi sekarang, mental pun boleh koyak kalau masing-masing tak dapat nak ikut SOP yang diberi oleh kerajaan kan.

Korang bayangkan siang malam frontliner kita berhempas pulas membantu pesakit COVID-19 ni. Jadi apa salahnya kalau anda bantu mereka untuk duduk rumah dah patuhi SOP.

Jadi bagi menghargai pengorbanan petugas barisan hadapan dan juga memberi semangat kepada pesakit COVID-19, CekYana memberikan sumbangan sebanyak 4,089 set Snack Plate KFC dan 8,178 pack rempah oden CekYana.

Kalau anda nak tahu, ini antara jumlah yang paling banyak yang pernah diterima pihak KFC untuk program kemasyarakatan. Pihak KFC juga turut berterima kasih kepada CekYana kerana memilih KFC sebagai pilihan makanan untuk diberi kepada pesakit dan petugas barisan hadapan.

Masak-Masak CekYana adalah produk rempah Oden yang kini trending di Malaysia. Selain itu, Masak Masak Cekyana juga telah melahirkan jutawan dan agent yang berjaya, hasil dari jualan produk ODEN CEKYANA.

Pada tahun 2021 ini Pengasas Oden Cekyana akan terus berusaha bagi memastikan lebih ramai jutawan dilahirkan.

Jelas CekYana, program macam ini akan diteruskan pada masa akan datang selaras dengan misi CekYana yang mahu membantu lebih ramai orang dan memberi manfaat kepada pelbagai lapisan masyarakat.


Hannah Delisha Tak Suka Jaja Kisah Peribadi, Lebih Suka ‘Low Profile’

Dikatakan sukat memberi kerjasama dengan pihak media, pelakon Hannah Delisha menafikan perkara itu dan mengatakan dirinya masih sama sejak dari mula muncul dalam industri hiburan.

Menurut Hannah, tujuan dia masuk dalam industri untuk menghiburkan peminat dan tidak gembar untuk menjual kisah peribadinya kepada umum.

BACA: Hannah Delisha Padam Lebih 800 Gambar Free Hair, Tak Tutup Aurat

“Dari dulu sampailah sekarang, saya tak rasa ada perubahan yang besar pun. Saya masih Hannah Delisha yang sama. Fokus utama saya pun lebih kepada dalam soal kerja sahaja.

“Saya nak hiburkan peminat dengan hasil kerja. Baik lakonan, nyanyian atau perniagaan sekalipun. Pada yang kenal saya, tahu diri ini lebih bersikap ‘low profile’.

“Saya pun tak suka nak kecoh-keco. Saya pun tak biasa nak kongsi hal peribadi. Kalau saya rasa nak kongsi, pasti saya sedia berbuat demikian,” katanya.

Terpaksa melupakan untuk memberi tumpuan kepada bidang nyanyian buaut sementara waktu, Hannah berkata dia sentiasa terbuka menerima tawaran lakonan yang sesuai dengan imejnya.

“Sepatutnya saya nak kembali fokus dalam bidang nyanyian. Tapi tergendala sebab situasi semasa. Malah, pada masa sama saya juga akan lancarkan perniagaan baju rekaan modest untuk wanita.

“Saya tak pernah bimbang dan risau dengan rezeki saat buat keputusan bertudung. Apa yang penting saya akan buat yang terbaik dengan amanah kerja diberikan.” katanya


Adik Neelofa Tak Ambil Peduli Keluarga Digelar ‘Kardashian Kelantan’

Sebut sahaja nama selebriti terkenal, Neelofa bukan sahaja bekas pengacara MeleTOP yang menjadi perhatian malah, ahli keluarganya yang lain juga turut dikenali ramai.

Dalam pada itu, Ameera Khan dan Athisha Khan antara yang paling popular. Boleh dikatakan kedua mereka sering menjadi perhatian di media sosial biarpun bukan seorang selebriti.

BACA: Ameera Khan Kongsi Foto Ibu Masa Muda, Harimau Pun Nangis Tengo

Baru-baru ini, Atisha Khan dilihat ada memuat naik video menjawab soalan yang diajukan oleh pengikutnya di Instagram. Namun, satu soalan ini menarik perhatian apabila keluarganya digelar ‘Kardashian Kelantan.

Meskipun Atisha dilihat teragak-agak untuk menjawab soalan berkenaan, namun dia memberikan jawapan jujur dimana dia tidak ambil peduli dengan gelaran diberikan netizen.

Ujarnya, mungkin gelaran itu diberikan kerana jumlah ahli keluarganya yang ramai dan mungkin juga kerana pelbagai ‘drama’ yang berlaku dalam keluarga mereka.

“Saya tak tahu, saya tak peduli sebenarnya. Sebabnya saya tak rasa sesiapa cuba menjadi seperti orang lain pun. Saya tak pasti. Kalau bukan kami pun, sesiapa sahaja boleh diberi gelaran tersebut. Tapi kali ini, kami yang kena,” katanya.

Dalam pada itu, gadis berusia 23 tahun itu berkata dia kini sedang belajar cara untuk tidak mengendahkan kata-kata sedemikian, namun dia mengakui dirinya seorang yang susah untuk menepisnya.


Ada Kontak Rapat, Anak Elfira Loy Jalani Ujian Saringan Covid-19

Melihatkan kes Covid-19 semakin meningkat, semalam pelakon Elfira Loy berkongsikan berita duka, anaknya Muhammad Rayyan Khalaf terpaksa menjalani ujian saringan Covid-19.

Menerusis satu perkongsian di Instagram, Elfira berkata Rayyan dipercayai mempunyai kontak rapat dengan individu disahkan positif Covid-19.

Namun, Elfira meluahkan rasa syukur apabila Rayyan disahkan negatif selepas menjalani ujian tersebut. Menurut Elfira, anaknya tidak keluar rumah, namun mengambil langkah berjaga-jaga dengan orang yang datang ke rumah.

“Peringatan kepada ibu-ibu, untuk keadaan sekarang, its okay to strongly say no untuk orang nak datang rapat dengan anak kita. Especially bila kita tahu orang tu selalu keluar dan jumpa dengan orang ramai.

“Rayyan tak keluar, tapi kita tak tahu orang yang datang rumah tu expose to the virus. So happened to be, he is the one of the close contact.

“Memang nak luruh jantung, sebab El takut gila hospital , kalaulah jadi ape mesti El kena jaga dia memang takut sangat. But Alhamdulillah all is well,” katanya.


“Masa Terbuka Hati, Tak Jumpa Pengganti Pula”

Hampir dua tahun bergelar duda, pelakon Nazim Othman berkata dia hanya berserah soal jodoh kepada Allah. Ujarnya, dia pernah menyuarakan hasrat untuk mencari jodoh tahun lalu dan sedia berkahwin lagi.

Bagaimanapun, Nazim berkata ketika hatinya terbuka untuk menerima jodoh baru namun tidak bertemu gadis yang berjaya mengetuk pintu hatinya.

BACA: Mowgli Dewasa, Peminat Tak Keruan Tengok Nazim Othman Tak Berbaju

“Saya akui, pernah menyuarakan keinginan mencari jodoh, tahun lalu. Memang rasa nak cari pengganti dan sudah bersedia berkahwin lagi.

“Tetapi, segala-galanya atas izin Allah. Jika belum sampai seru, pasti jadi sebaliknya. Saya tak mampu melawan kehendak takdir. Masa terbuka hati, tak berjumpa pengganti pula. Mungkin belum masa bertemu jodoh.

“Sekarang, apa yang lebih penting, memikirkan keperluan pada masa akan datang. Saya mengutamakan kesihatan diri, keluarga dan teman rapat. Tak ketinggalan, mengimbangi kehidupan dengan kerohanian dan mental,” katanya kepada BH Online.

Dalam pada itu, Nazim berkata buat masa ini soal jodoh tidak lagi menjadi keutamaan apatah lagi dengan situasi negara berdepan pandemik Covid-19, dia perlu mencari rezeki.

“Jika ditanya soal jodoh, ia bukan keutamaan, buat masa ini. Saya memerlukan ruang memperbaiki diri, selain mencari rezeki ketika ramai terkesan dengan COVID-19.

“Pengalaman silam menjadikan saya lebih matang. Sebelum ini, saya mungkin fikir mudah tanpa memikir kesannya,” katanya.


Perlekeh Darurat, Azwan Ali Dipanggil Ke Bukit Aman

Polis Diraja Malaysia (PDRM) menjalankan sisasatan terhadap pengacara sensasi, Azwan Ali kerana dipercayai memperlekehkan proklamasi darurat yang diisytiharkan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah pada 12 Januari lalu.

Memetik laporan Astro Awani, Bukit Aman turut mengesahkan telah memanggil selebriti Azwan Ali hari ini untuk membantu siasatan berhubung penularan sebuah klip video baru-baru ini.

BACA: Air Mata Jantan Azwan Ali Gugur Disoal Tentang Ziana Zain

“Rakaman video berdurasi 41 saat tersebut telah ditularkan oleh pemilik akaun Facebook Zai Mikail pada 12 Januari 2021. Pada 21 Januari 2021, Azwan Ali (DIVA AA) telah dipanggil ke Pejabat USJT, Bukit Aman bagi membantu siasatan.

“Siasatan akan diteruskan untuk mengenal pasti pemilik akaun Facebook yang telah memuat naik dan menularkan klip video tersebut,” katanya.

Pengarah Jabatan Siasatan Jenayah (JSJ) Bukit Aman, Datuk Huzir Mohamed berkata, siasatan dijalankan oleh Unit Siasatan Jenayah Terkelas (USJT) di bawah Seksyen 504 Kanun Keseksaan dan Seksyen 233 Akta Komunikasi dan Multimedia 1998.

PDRM mengesa orang ramai agar menjadi pengguna media sosial yang bijak, berhemah dan tidak menggunakan platform tersebut sehingga boleh mendatangkan kegentaran awam serta menganggu gugat keharmonian negara.

Tindakan tegas akan diambil terhadap mana-mana individu yang sengaja mengancam keselamatan dan ketenteraman awam.


Banyak Gangguan Di Rumah, Awal Ashaari Risau Tengok Budak-Budak Belajar Online

Susulan peningkatan kes yang dicatatkan amat membimbangkan, pelajar sekolah terpaksa menjalani pembelajaran secara atas talian berikutan perlaksanaan Perintah Kawalan Pergerakan (PKP).

Bagaimanapun, pengacara dan personaliti TV, Awal Ashaari meluahkan rasa bimbang apabila memikirkan adakah anak-anak memahami apa yang dipelajari memandangkan tidak berhadapan dengan guru seperti kebiasaan.

Kata Awal lagi, ketika sesi pembelajaran sedang dijalankan, mereka mungkin terganggu dengan tingkah laku rakan sekelas yang dapat dilihat melalui panggilan video.

“Sedih sangat tengok budak sekarang. Struggle dengan online classes. Rasanya dalam 100% yang cikgu ajar, berapa peratus sahaja yang masuk?

“Terganggu dengan rakan sekelas lagi. Ada yang terlentang, ada yang meniarap, ada yang melompat dan ada yang buat stunt,” luahnya.

Menyedari bukan sahaja anak-anak bahkan golongan pendidik juga berdepan kesukaran untuk memantau para pelajar, Awal turut berdoa agar keadaan akan segera pulih seperti sedia kala dan dapat bersekolah seperti biasa.


“Saya Tak Henti Doa Agar Sajat Pulih & Kembali Kepada Fitrah”

Baru-baru ini hangat diperkatakan apabila pihak berkuasa telah mengambil tindakan ke atas usahawan Muhammad Sajjad Kamaruzzaman atau lebih dikenali sebagai Nur Sajat berhubung dakwaan berpakaian menyerupai wanita.

Perkara itu turut mendapat perhatian Pencetus Ummah (PU) Amin yang memuji pihak berkuasa dan sekaligus membuktikan bahawa Jabatan Agama tidak lemah. PU Amin berkata dia sering berdoa agar Sajat akan berubah ke jalan yang diredhai.

“Tahniah jabatan agama kerana dah berikan hukuman buat Sajat. Ini bukti bahawa Jabatan Agama tak lemah dan ada kuasa menjaga agama.

“Nasihat, teguran, laporan dah hukuman dah diberikan pada Sajat. Usaha untuk baik pulih dah dilaksana. Saya tak henti berdoa agar Sajat pulih dan kembali kepada fitrah,” katanya.

Dalam pada itu, PU Amin berharap agar Sajat mengambil iktibar dan pengajaran dengan tindakan undang-undang yang dikenakan keatasnya.

“Apa yang kita lawan dahulu dah dibawa ke meja pengadilan. Apa daya kita lagi. Usaha dah dibuat. Terpulang pada dia untuk berubah.

“Semoga Allah beri petunjuk pada Sajat dan seluruh legasinya. Kita juga berdosa, kita juga hina, tapi jangan kita sebarkan dan tontonkan dosa itu kepada masyarakat,” katanya.

Terdahulu, Sajat mengaku tidak bersalah di Mahkamah Tinggi Syariah Shah Alam pada 6 Januari lalu, atas pertuduhan berpakaian seperti wanita.

Sebelum ini tular di media sosial, rakaman video memaparkan Nur Sajat menangis teresak-esak dalam keadaan bergari.


Sambut Anniversary Ke-18, Edika Yusof Terus Setia Jaga Isteri Lumpuh

Baru sahaja menyambut ulang tahun perkahwinan yang ke-18, pelakon Edika Yusof dan isteri meraikannya secara sederhana cukup dengan sebiji kek.

Menerusi satu perkongsian di Instagram, Edika menitipkan ucapan romantis bahawa dia merupakan suami yang bertuah kerana memiliki wanita sehebat isterinya di sisi.

BACA: 15 Tahun Jaga Isteri Lumpuh, Edika Yusof Tak Layak Terima BPN

Dalam video dikongsikan itu, isterinya, Hidayah sentiasa menguntum senyuman menyambut hari bahagia itu bersama suami tersayang.

Kesetiaan pelakon itu masih diperkatakan apabila Edika sanggup berkorban untuk menjaga isterinya yang lumpuh selama 16 tahun.

Kebahagiaan yang diimpi hanya 2 tahun, mereka kemudian diuji hanya dalam sekelip mata. Ketabahan Edika Yusof menjaga isterinya yang menghidap meningitis sehingga lumpuh ini wajar menjadi iktibar dan dicontohi semua pasangan.

Edika yang sebelum ini pernah popular menerusi filem Maria Mariana mengambil keputusan untuk mengurangkan aktiviti seni untuk menjaga isterinya, Norhidayah.


Jaga Pengurus Demam, Aeril Zafrel Disahkan Positif Covid-19

Menerusi satu perkongsian di Instagram sebentar tadi, pelakon dan usahawan, Aeril Zafrel memaklumkan khabar mengjutkan apabila dia disahkan positif Covid-19.

Menurut Aeril, dia menerima keputusan tersebut malam tadi selepas menjalani ujian saringan di klinik swasta bersama pengurusnya yang dilaporkan tidak sihat sejak beberapa hari.

BACA: Netizen Kritik Drama Melayu Asyik Kisah Orang Kaya, Aeril Zafril Padam Komen

Aeril berkata dia pergi menjenguk pengurusnya yang tidak sihat pada Isnin lalu, kemudian pada keesokan harinya dia dan pengurusnya ke klinik untuk melakukan ujian saringan dan disahkan positif malam semalam.

Kata Aeril dia kini sedang melakukan kuarantin kendiri di rumah dan seluruh ahli keluarga serta kakitangannya juga telah melakukan saringan.


“Setakat Kecam Di Media Sosial Apa Lah Sangat…”

Sejak kebelakangan ini ada sahaja kontroversi terpalit pelakon dan pengacara Janna Nick. Baru-baru ini, video dirinya didukung oleh kekasihnya, Dini Schatzmann menimbulkan rasa kurang senang netizen.

Seperti sudah dijangka posting tersebut mengundang kecaman ramai yang disifatkan keterlaluan dan kurang sopan oleh netizen apatah lagi kedua mereka masih belum ada hubungan yang halal.

Terbaru, Janna dilihat ada memuat naik fotonya sedang berposing santai, namun apa yang menjadi perhatian adalah kapsyen gambar tersebut seolah berseloroh dengan pengikutnya.

Janna mengakui dia tidak kisah dengan segala kecaman dilemparkan terhadap dirinya. Katanya, kecaman di media sosial dia memberikan kesan kepadanya kerana banyak lagi dugaan lebih teruk berbanding dikecam.

“Awak ingat saya kisah ke awak kecam-kecam saya. Setakat kecam dekat media sosial ini apa lah sangat. Banyak lagi dugaan lagi teruk daripada kena kecam dengan ‘jin masauth’,” tulisnya.

Perkongsian Janna itu mendapat pelbagai reaksi daripada netizen yang mengatakan kecaman yang dberikan adalah tanda sayang dalam bentuk nasihat agar pelakon itu lebih menjaga tingkah laku apatah lagi dia merupakan seorang public figure.

Tidak mudah melatah dengan komen diberikan netizen, Janna dilihat membalas komen-komen tersebut dengan tenang serta menerima dengan hati terbuka dengan nasihat diberikan. Tak mudah untuk puaskan hati netizen, apa pun diharap Janna lebih berhati-hati sebelum berkongsikan sesuatu di media sosial.


Ameera Khan Kongsi Foto Ibu Masa Muda, Harimau Pun Nangis Tengok

Sejak kebelakangan ini keluarga personaliti media sosial, Ameera Khan menjadi perhatian ramai lebih-lebih lagi isu terpalit ibunya mengenai trademark ‘Harimau Menangis’.

Baru-baru ini, Ameera atau lebih dikenalai sebagai Little Miss Khan ada memuat naik beberapa keping gambar ibunya, Datin Noor Kartini ketika muda di Insta Story miliknya.

BACA: “Kita Kena Selalu Duduk Di Bawah, Jangan Cabar Ego Lelaki” – Noor Kartini

Gambar tersebut ternyata mendapat pelbagai reaksi daripada netizen yang memuji kejelitaan Noor Kartini. Malah, ada yang mengatakan wajah Noor Kartini seiras wajah anaknya yang juga selebriti terkenal, Neelofa.

Namun, apa yang lebih menjadi perhatian menerusi satu perkongsian Ameera menulis kapsyen seloroh mengatakan harimau pun menangis jika lihat gambar berkenaan.

Melihatkan kecantikan Noor Kartini ketika zaman muda, tidak hairanlah semua anak-anak beliau lawa-lawa dan hensem belaka.


Tak Ziarah Kubur Abam Tak Bermakna Hidayah Lupa

Hampir setahun pemergian suami tercinta, Allahyarham Abam Bocey, ia tidak mematahkan semangat Nor Hidayah untuk membesarkan anak tunggal mereka, Syed Uthman Hamzah kini berusia setahun.

Meskipun suaminya tiada lagi di sisi, Hidayah berkata semangat Abam sentiasa menemanisnya dalam setiap tindakan dan keputusan yang dilakukannya.

BACA: Luah Rindu Pada Ibu & Abam, Ali Puteh Kerat Gambar Hidayah?

“Kekuatannya, keberanianya semangatnya ku pinjam. Aku akan terus mendukung namamu hingga ke syurga kelak selagi hayat ku Masih ada dan menjadi Bidadari mu hingga ke akhirnya,” tulisnya.

Menerusi satu perkongsian di Instagram, Hidayah meluahkan perasananya sempena ulang tahun kelahiran ke-33 arwah Abam semalam.

Kata Hidayah lagi, dia tidak putus-putus mengirimkan doa dan tidak pernah sesekali melupakan Allahyarham biarpun tidak mengunjungi pusara suaminya itu.

“Tak semestinya tak pergi tempatmu, ku lupakanmu. Tidak, setiap masa, setiap saat, setiap detik tidak penah ku lupa akan ku selit namamu di dalam doaku dan setiap sujudku, Al-Fatihah untukmu imam ku Syed Umar Mokhtar,” tulisnya.

Dalam pada itu, Hidayah turut berjanji untuk menjaga dan membimbing anak mereka menjadi anak soleh yang akan sentiasa mendoakan arwah bapanya.


Sajat Mengaku Tidak Bersalah Berpakaian Wanita

Usahawan kosmetik, Muhammad Sajjad Kamaruzzaman atau lebih dikenali sebagai Nur Sajat mengaku tidak bersalah di Mahkamah Tinggi Syariah Shah Alam pada 6 Januari lalu, atas pertuduhan berpakaian seperti wanita.

Menurut sumber, Muhammad Sajjad, 36, membuat pengakuan itu selepas pertuduhan dibaca di hadapan Hakim Syarie, Mohammad Khalid Shaee @ Shaii.

Nur Sajat didakwa atas pertuduhan menyebabkan agama Islam dipandang hina dengan cara dirinya seorang lelaki yang berpakaian menyerupai wanita.

Sajat didakwa melakukan perbuatan itu dalam majlis bacaan Yasin dan solat hajat, pada 7.30 malam, 23 Februari 2018 di premis kecantikannya, Nursajat Beauticion, Jalan Serai Wangi, Seksyen 16, Shah Alam.

Bagi perbuatan itu tertuduh didakwa mengikut Seksyen 10(a) Enakmen Jenayah Syariah (Negeri Selangor) 1995 yang memperuntukkan hukuman tidak melebihi RM5,000 atau penjara tidak melebihi tiga tahun atau kedua-duanya sekali, jika sabit kesalahan.

Sajat kemudian dibebaskan dengan jaminan sebanyak RM3,000 dan mahkamah menetapkan 23 Februari depan untuk sebutan semula kes.

Sebelum ini tular di media sosial, rakaman video memaparkan Nur Sajat menangis teresak-esak dalam keadaan bergari.


“Apa Rasanya Kalau Orang Cakap Buruk Pasal Mak Kamu?”

Baru-baru ini, hangat diperkatakan apabila tiba-tiba nama Norlia Ghani trending di Twitter gara-gara ada individu menyindir pelakon veteran itu ketika memperkatakan mengenai kejelitaan aktres dan model, Kavita Kaur Sidhu.

Perkara itu turut mendapat perhatian Kavita yang meminta orang ramai berhenti sebarkan perkongsian berbaur sindiran itu dan mengatakan Norlia sepatutnya dihormati.

BACA: Wajah & Penampilan Dipersenda Di Twitter, Norlia Ghani Tak Ambil Hati

Menerusi satu perkongsian di Instagram, Kavita juga turut mempersoalkan individu yang berbuat demikian apakah perasaan mereka sekiranya ada yang berkata buruk mengenai ibu mereka.

Kata Kavita lagi, Norlia merupakan rakan baik kepada ibunya sendiri sekaligus terguris hari dengan kata-kata yang di tulis oleh netizen di media sosial.

“Saya rasa kecewa apabila membaca ciapan di Twitter mengenai Norlia Ghani dan saya. Tolonglah berhenti merendahkan orang lain. Hormati beliau sebagai seorang yang lebih senior, pelakon veteran dan ibu seseorang.

“Sanggup anda sebagai netizen berkata sesuatu yang menyakitkan hati tentang ibu kamu sendiri, ibu saudara kamu atau rakan kamu?,” tulisnya.

Terdahulu, Norlia akui terkejut apabila namanya menjadi bualan ramai, bagaimanapun dia tidak ambil serius mengenai perkara itu kerana ada perkara lebih penting perlu difikirkan.


Bakal Jadi Mak Mentua, Elisya Sandha Belajar Masak Dengan Sheila Rusly

Umum mengetahui, Sheila Rusly bukan sahaja pelakon dan penerbit terkenal, malah pandai memasak serta tidak lokek berkongsikan video masakannya di Instagram.

Baru-baru ini Sheila dilihat ada memuat naik gambar pelakon Elisya Sandha yang sedang sibuk memasak di dapur. Difahamkan, Elisya sedang menuntut ilmu cara untuk membuat karipap sardin.

Diruangan komen, Elisya sempat mengucapkan terima kasih kepada Sheila Rusly di atas pengalaman dan perkongsian ilmu memasak yang diberikan.

Elisya yang juga adik kepada Fasha Sandhha difahamkan sedang menyulam cinta bersama anak lelaki Sheila iaitu Uzair Haqimy.


“Kalau Satu Hari Nanti Saya Cacat, Ada Ke Orang Nak Ambil Berlakon?

Tidak mahu terlalu bergantung nasib pada dunia lakonan semata-mata, pelako Saharul Ridzwan dilihat mula terjun dalam dunia perniagaan apatah lagi dia perlu menampung keluarga serta anak-anak yang kian membesar.

Saharul berkata dia perlu sediakan payung sebelum hujan memandangkan jangka hayat hero tidak kekal lama dan perlu merancang masa depan sebaiknya selagi masih menjadi ‘hero’ pilihan.

BACA: Jual Pisang Di Gerai, Netizen Hina Saharul Ridzwan Tiada Job

“Saya terfikir kalau satu hari nanti secara tiba-tiba saya hilang mata, cacat fizikal tubuh badan ke, masa itu ada ke orang nak ambil saya berlakon lagi.

“Waktu itu saya sudah tidak ada apa-apa lagi nak ‘dijual’ dalam industri seni. Itu yang menjentik hati saya untuk ceburi bidang perniagaan sebagai pendapatan sampingan.

“Lagipun saya sudah berkahwin dan ada anak-anak yang bakal bersekolah. Saya tak boleh fikir apa yang akan jadi pada keesokan hari. Saya kena fikirkan 10 atau 20 tahun akan datang,” katanya kepada Kosmo! Online.

Kini serius mencari peluang dan menceburi ilmu perniagaan bagi membuka empayar sendiri. Terdahulu, Saharul meluahkan rasa syukur meskipun ramai yang terjejas susulan pandemik Covid-19, namun tahun lalu pendapatannya bertambah dua kali ganda.


“Kalau Pemain Bola Boleh Sujud Syukur, Kenapa Saya Tak Boleh?”

Meskipun sebelum ini pernah dipandang rendah oleh rakan dan orang sekeliling, namun pelakon dan pengacara Zoey Rahman kini membuktikan dia mampu berjaya dalam perniagaan.

Baru-baru ini, Zoey ada berkongsi satu video saat gembira dan sebak apabila berjaya menaikkan dua papan tanda iklan produknya di lebuh raya. Malah, Zoey dilihat turut melakukan sujud syukur.

Bagaimanapun, ramai yang kurang senang dengan kapsyen dinyatakan apabila mengatakan susah jumpa papan iklan produk lokal di lokasi sama. Namun, Zoey menjelaskan dia merujuk kepada produk lokal baru yang berada di pasaran.

“Ramai yang sudah salah faham. Apa yang ingin saya sampaikan adalah kebanyakan billboard membabitkan produk lokal adalah jenama yang sudah lama dan dikenali ramai. Tapi, untuk jenama baharu macam saya, memang jarang sekali ada.

“Disebabkan itu saya berkongsi di media sosial. Saya mahu ia menjadi inspirasi kepada ahli perniagaan baharu atau mereka yang baru berjinak-jinak dalam bidang perniagaan. Supaya selepas ini ada banyak lagi produk lokal yang boleh berjaya,” katanya.

Mengenai sujud syukur yang dilakukannya dikatakan mengundang rasa kurang senang di kalangan netizen, Zoey mempertahankan bahawa tindakannya itu tidak salah.

“Kalau pemain bola boleh sujud syukur di padang, kenapa saya tidak boleh? Lagi pula, apa dibuat itu sebagai tanda saya mensyukuri nikmat dan rezeki pemberian Allah SWT.

“Saya percaya setiap ahli perniagaan bercita-cita untuk memiliki billboard sendiri. Malah, tentu sahaja mereka bangga jika ia dapat dilaksanakan. Begitu juga saya.

“Tidak ada istilah nak riak atau menunjuk. Nanti kalau saya tak kongsi, orang akan tanya pula kenapa tak buat macam orang lain. Apabila kongsi, kena kutuk pula. Apa pun, saya bersyukur dengan rezeki yang Allah berikan,” katanya.


Elfira Loy Gelisah Anak Pertama Kali Demam

Menerusi perkongsian terbaru di Instagram, pelakon Elfira Loy gelisah apabila anaknya Muhammad Rayyan Khalaf buat pertama kali mengalami demam panas hujung minggu lalu.

Menurut Elfira, bacaan suhu anaknya makin meningkat dan sudah mencecah 37 darjah celsius. Elfira turut meluahkan rasa bimbang serta meminta nasihat daripada pengikutnya adakah dia perlu membawa anaknya berjumpa doktor.

BACA: Tak Mahu Ambil Risiko, Elfira Loy Elak Bawa Anak Keluar Rumah

“Pertama kali Rayyan sepanjang dari bayi sampai sampai dah besar ni. Harap demam ni sekejap je. Apa yang saya buat, ibu saya mandikan dia dengan air biasa je, selalu lap-lap badan dan tampal cool fever. Tapai bila nak tidur dia macam tak selesa sikit.

“Jadi El pasang zikir ubat penyakit sebab Rayyan selalu akan tenang kalau pasang bacaan Al-Quran. Tapi bila malam mungkin dia tak selesa, banyak tidur atas bahu sambil dukung berdiri. Jadi, bila anda putuskan untuk bawa anak berjumpa doktor? Atau bersabar je sampai demam kebah?,” katanya.

Elfira mendirikan rumah tangga bersama Faris Khairul Anuar pada 1 Januari 2019 dan mempunyai seorang cahaya mata, Muhammad Rayyan Khalaf kini berusia setahun.


Mawar Karim Akui Bersalin Lagi Sakit Dari Hidap Covid-19

Sudah pun dibenarkan keluar dari hospital selepas disahkan bebas daripada virus Covid-19, Mawar Karim berkongsikan mengenai perkembangan terbaru bersama anaknya, Wan Maryam menerusi Instagram miliknya.

Pengasas tudung itu juga turut berkongsikan pengalamannya sepanjang dijangkiti virus berbahaya itu yang disifatkan kurang sakit berbanding ketika melahirkan Maryam.

“Kami dah discharged, balik rumah dah. Alhamdulillah segala urusan dipermudahkan terutamanya semua petugas barisan hadapan yang sangat membantu urusan saya dan Maryam. Saya fikir apa yang berlaku pasti ada hikmah.

“Tapi saya nak kongsi pengalaman sebenarnya ketika saya menjalani pembedahan ebdometriosis, cyst dan sewaktu dengannya sebelum adanya Maryam di dunia, itulah yang paling sakit. Rasa macam mati hidup semula. Baru rasa itulah peluang kedua Allah bagi hidup. Lepas itu sakit bersalin,” katanya.

Dalam pada itu, Mawar turut menitipkan kata-kata semangat buat wanita diluar sana yang turut sama berdepan pengalaman sama sepertinya agar sentiasa berfikiran positif.

Terdahulu, Mawar dan Maryam disahkan positif Covid-19 pada 5 Januari lau selepas menerima rawatan di sebuah pusat perubatan di Petaling Jaya, Selangor.


Wawa Zainal Dah Buktikan Kahwin Muda Pun Boleh Berjaya

Pasangan selebriti terkenal, Aeril Zafrel dan Wawa Zainal antara yang sering menjadi perhatian ramai. Memiliki tiga cahaya mata comel, ada saja momen manis dan melucukan sering dikongsikan untuk peminat mereka.

Meskipun berkahwin di usia muda dan pada awalnya kehidupan mereka agak sukar, siapa sangka pasangan ini sudah berjaya dalam perniagaan. Bagaimanapun, kejayaan dikecapi kini bukan mudah.

Baru-baru ini menerusi satu perkongsian di Intagram, Wawa ada berkongsikan video menceritakan tentang kisah lalu dengan kejayaan yang dicapainya kini.

Menurut Wawa dia pernah dipandang rendah kerana berkahwin di usia muda, malah ada yang menjangkakan hubungan mereka tidak akan kekal lama.

Tidak mudah melatah dengan tohmahan negatif tersebut, Wawa menjadi kata-kata itu sebagai pembakar semangat untuknya terus berjaya.

“Pernah tak orang pandang rendah pada korang? Wawa juga pernah, tapi kata-kata mereka tu kita jadikan semangat untuk kita berusaha lebih lagi, jangan pernah down tau.

“Ketika kita dah capai apa yang kita impikan dan ketika kita sudah punya segalanya, janganlah sombong dan terlalu bangga dengan apa yang kita ada dan jangan pernah memandang rendah pada orang lain,” tulisnya.

Kata Wawa lagi, dengan kejayaan dikecapinya itu, dia mahu terus membantu orang lain pula untuk berjaya serta memberi semangat kepada yang lain agar jangan berputus asa jika dipandang rendah.

Aeril dan Wawa berkahwin pada 2013 dan dikurniakan tiga anak iaitu Ahmad Fakhruddin Attar, 7, Hayla Maghfiratul Adzkiyaa, 5, dan Aya Soffya yang kini berusia setahun.


Nabila Huda Bengang Bayar Yuran Penuh Tapi Hanya Belajar Online

Umum mengetahui, susulan pelaksanaan Perintah Kawalan Pergerakan, institusi pendidikan termasuk sekolah terpaksa ditutup sementara waktu dan pelajar perlu menjalani pembelajaran secara atas talian.

Bagaimanapun, pelakon Nabila Huda menerusi satu perkongsiannya di Instagram meluahkan rasa tidak puas hati apabila dia sudah membayar yuran anaknya, Keisha Laila secara penuh namun perlu menjalani pembelajaran secara online.

Menurut Nabila lagi, dia tidak bersetuju untuk membayar yuran secara penuh seangkan fasiliti sekolah tidak digunakan. Ujarnya, dia berharap tahun ini pihak sekolah akan bertolak ansur untuk kurangkan yuran.

“Saya rasa online class tak berjalan untuk anak-anak kita. Saya bayar yuran penuh dan ia sangat tidak berbaloi. Saya ingatkan tahun ini sekolah boleh bertolak ansur dengan kurangkan yuran sebab kena belajar online lagi.

“Rupanya tahun ini pun mereka masih lagi mementingkan diri. Tak masuk akal langsung,” tulisnya.

Dalam pada itu, Nabila turut menyeru ibu bapa lain turut berhenti membayar yuran sekolah memandangkan tiada siapa membantu selesaikan masalah dari tahun lepas lagi, lebih-lebih lagi ramai yang berdepan masalah ekonomi susulan pandemik Covid-19.

“Kepada semua ibu bapa, dah sampai masa untuk kita berhenti bayar yuran sekolah kalau tiada siapa dapat bantu kita untuk selesaikan masalah yang dah spend duit daripada tahun lepas untuk anak-anak kita tapi online class.

“Kenapa kami nak kena bayar yuran penuh? Tak boleh ke sekolah bertolak ansur juga faham situasi kami macam kami faham situasi sekolah nak kena bayar gaji cikgu? Ini tidak adil untuk kami,” katanya.

Difahamkan, Keisha mengikuti persekolahan di sebuah sekolah swasta. Perkongsian Nabila itu mendapat pelbagai reaksi daripada rakan artis dan netizen yang bersetuju dengan pendapatnya itu.


Awie Selamat Timang Anak Keenam Pada Usia 53 Tahun

Tahniah kami ucapkan kepada pelakon dan penyanyi, Datuk Awie yang selamat menimang cahaya mata keenam semalam. Berita itu dikongsikan oleh Awie menerusi Facebook miliknya malam tadi.

Menerusi perkongsian itu, Awie memaklumkan isteri dan anaknya berada dalam keadaan sihat serta meluahkan rasa syukur proses kelahiran anaknya dipermudahkan.

BACA: Timang Anak Keenam Usia 52 Tahun, Awie Mahu Kekal Fit Sebab Tak Nak Disangka ‘Atuk’

“Segala puji-pujian buatMu, Kau makbulkan hajatku, hari ini 6 petang bertemu, oh 9 bulan ku tunggu, Syukur keduanya sihat selalu.

“Bahagia ku dengan kehadiran mu, menambah seri didalam Istana ku, Terima kasih oh Tuhan ku! Aku sayu!,” tulisnya.

Perkongsian tersebut mendapat pelbagai reaksi daripada rakan-rakan dan kenalannya yang tidak melepaskan untuk mengucapkan tahniah serta turut mendedahkan Awie menimang cahaya mata lelaki.

Awie mendirikan rumah tangga dengan Datin Sharifah Ladyana Syed Samsuddin pada Oktober 2016 dan ini adalah anak pertama mereka.

Awie pernah berkahwin dengan penyanyi dan pelakon, Arni Nazira pada 1998 dan dikurniakan dua cahaya mata. Selepas berpisah, Awie bernikah dengan Rozana Misbun pada 2006 dan memiliki tiga orang anak.


Emma Maembong Rindukan Anak, Kakak Bantu Jadi Ibu Susuan

Umum mengetahui baru-bari ini pelakon Emma Maembong memaklumkan berita dia dan suaminya, Muhamad Shazli Azhar disahkan positif Covid-19.

Difahamkan, Emma dan suami melakukan kuarantin kendiri bersama manakala anaknya, Shariq Gabriel dijaga oleh kakaknya.

Menerusi satu perkongsian terbaru, Emma meluahkan rasa rindu terhadap anaknya yang berusia berusia tiga bulan itu serta berharap masa berlalu dengan pantas agar dia dapat disatukan kembali dengan putera kesayangannya itu.

Menurut Emma lagi, kakaknya Beby Maembong turut menjadi ibu susuan kepada Shariq. Perkongsian Emma itu mendapat pelbagai reaksi daripada netizen yang mendoakan agar Emma dan suami cepat sembuh dan dapat bertemu semula dengan cahaya mata mereka.


“Kita Kena Selalu Duduk Di Bawah, Jangan Cabar Ego Lelaki” – Noor Kartini

Sejak kebelakangan ini hangat diperkatakan mengenai ibu selebriti terkenal, Datin Noor Kartini lebih-lebih lagi mengenai isu trademark ‘Harimau Menangis’ yang mencetuskan kontroversi.

Baru-baru ini Noor Kartini muncul di saluran YouTube Rosix dan Bella berkongsikan mengenai hal-hal perkahwinan dan rumah tangga bersama Ameera Khan.

Ameera bertanyakan apakah nasihat terbaik dari ibunya tentang perkahwinan. Noor Kartini menasihati Ameera supaya mengenali hati budi pasangan mereka lebih mendalam, lagi-lagi jika bergelar isteri pada suatu masa nanti.

“Kena kenal siapa pilihan hati kita. Ibarat macam kita buat kek, acuan itu ibarat suami, jadi kita kena masuk dalam acuan itu. Jadi kita kena faham dan harus kenal siapa suami kita,” katanya.

Bagaimanapun, Ameera berkata sukat untuk memahami hati seorang lelaki yang sering berubah-ubah. Ujarnya, dia pernah bertemu lelaki pada awalnya seorang yang baik namun lama-kelamaan nampak ‘belang’ sebenar.

“Orang lelaki ni, mereka tahu dia ada kuasa. Ego mereka tinggi, kita sebagai perempuan, kita kena selalu duduk di bawah mereka. Jadi kita kena sabar dan kalau kita cabar ego mereka, dia lagi akan memberontak dan akan jadi lebih teruk.

“Sebenarnya, lelaki ini senang jer, kalau kita faham mereka. Kalau kita ikut dia, tahu apa yang dia suka atau tak suka, kita akan menang,” katanya.

Dalam pada itu, Nabila sempat memberi pandangannya bahawa perempuan sememangnya perlu bersabar dengan lelaki, namun tidak semua mampu untuk berbuat demikian.


Mahu Berehat Dari Dunia Seni, Shuib ‘Lepaskan’ Sepahtu

Selepas mengambil keputusan untuk mengundurkan diri daripada Hot FM, terbaru pelawak dan penyampai radio, Shuib memaklumkan mahu berehat seketika daripada dunia seni termasuk penglibatannya dalam kumpulan Sepahtu.

Menafikan keputusann itu dibuat susulan kontroversinya sebelum, Shuib berkata dia mahu memberi tumpuan sepenuhnya terhadap peniagaannya yang semakin berkembang maju.

“Saya memang dah buat keputusan untuk berehat seketika daripada industri hiburan termasuk komitmen dengan kumpulan Sepahtu sekali.

“Keputusan yang saya buat bukan disebabkan kontroversi yang melibatkan diri saya sepanjang tahun lalu,” katanya kepada mStar Online.

Bakal bersiaran buat kali terakhir di Hot FM pada Jumaat ini, Shuib berkata agar sukar untuk meninggalkan kerja sebagai penyampai namun terpaksa membuat keputusan tersebut.

“Sukat sebenarnya untuk saya lepaskan kerja di sini tapi ia agak susah untuk saya fokus pada bisnes pula. Sebab kerja penyampai segmen pagi, seawal 4 pagi dah bangun dan kadang-kala sampai petang masih berada di stesen radio.

“Bila saya buat pengumuman nak berhenti, baru saya tahu ramai juga yang suka dengar coloteh saya di Hot FM,” katanya.


Wajah & Penampilan Dipersenda Di Twitter, Norlia Ghani Tak Ambil Hati

Sejak semalam hangat diperkatakan apabila tiba-tiba nama Norlia Ghani trending di Twitter gara-gara ada individu menyindir pelakon veteran itu ketika memperkatakan mengenai kejelitaan aktres dan model, Kavita Kaur Sidhu.

Menerusi perkongsian itu, individu berkenaan memuat naik status membandingngan kejelitaan Kavita yang berusia 49 tahun dengan wanita berusia 30 tahun dipersenda memiliki penampilan seperti Norlia.

Akui terkejut namanya menjadi bualan ramai, Norlia berkata dia tidak ambil serius mengenai perkara itu kerana ada perkara lebih penting perlu difikirkan.

“Cucu Mama menunjukkan paparan skrin dan akaun Twitter menyebut nama Mama yang trending hari ini. Tidak sangka, selama ini hanya artis muda dan popular yang tular di laman sosial.

“Sekarang Mama pula jadi perhatian. Namun, Mama tidak ambil serius atau ambil ‘pot’. Banyak lagi perkara lain yang perlu kita kita fikirkan ketika berdepan pandemik COVID-19.

“Tak jadi kudis pun… Mama tahu ada yang mempertahankan Mama sebagai artis senior,” katanya kepada BH Online.

Bagaimanapun, netizen kesal dengan perkongsian tersebut seolah tidak menghormati Norlia sebagai bintang veteran yang memberi banyak sumbangan kepada industri seni.

Kata Norlia lagi, dia tidak tahu menahu mengenai perkara itu memandangkan dia tidak aktif di laman Twitter, namun perkara itu diberitahu oleh cucunya.


Fatin Afeefa Dah Tutup Kilang, Tak Mahu Kahwin Lagi

Berdepan kegagalan rumah tangga apabila bercerai dengan pelakon Adam Shahz pada tahun 2017 dan bergelar ibu tungga di usia muda, pelakon Fatin Afeefa akui trauma untuk berkahwin lagi.

Fatin berkata perkahwinannya terdahulu tidaklah sebahagia sebagaimana yang diharapkan. Meskipun usianya masih muda, namun dia tidak mahu berkahwin lagi serta tidak mahu beranak.

BACA: Fatin Afeefa Bengang Anak Dedah Bekas Suami Tidur Sebilik Dengan Teman Wanita?

“Saya tak nak lagi mendirikan rumah tangga. Mungkin buat selama-lamanya. Saya nak berkahwin dengan diri saya sendiri sahaja.

“Orang yang berkahwin ada yang sebab mereka mahukan anak. Saya sudah pun mempunyai dua orang cahaya mata. Saya dah ‘tutup kilang’ tidak mahu lagi berumah tangga.

“Saya tidak merajuk. Cuma bagi saya, perkahwinan semacam membuang masa sahaja. Nak jaga hati lelaki lagi,” jelasnya.

Bagaimanapun, Fatin berkata dia tidak menolak andai suatu hari nanti pintu hatinya terbuka untuk berkahwin jika dia dipertemukan lelaki yang menyokong kerjayanya sebagai pelakon.

“Kalau nak buat sesuatu selepas berkahwin nanti, saya kena jaga hati dan perasaan suami serta keluarganya. Sedangkan saya bukan sebegitu.

“Keluarga saya sekarang pun bergantung kepada saya. Maknanya kalau saya berkahwin nanti saya kena tinggalkan keluarga saya dan memberi fokus pada suami.

“Saya tak rasa ini (berkahwin) adalah idea yang bagus dan telah memaklumkan pada keluarga untuk memberi laluan kepada adik-beradik lain untuk berumah tangga,” katanya.


Dayang Nurfaizah Akui Cemburu Tengok Ramai Artis Dah Kahwin

Tahun ini usianya bakal mencecah 40 tahun, penyanyi Dayang Nurfaizah akui menyimpan hasrat untuk mendirikan rumah tangga apatah lagi selepas melihat ramai rakan artis sudah menamatkan zaman bujang.

Bagaimanapun, Dayang berkata dia juga teringin untuk bergelar isteri. Ujarnya, dia tidak merancang namun menyerahkan soal jodoh kepada takdir.

“Saya tak merancang tapi saya jealous… tapi semua itu adalah soal jodoh. Saya pun teringin tapi tengok la macam mana, insyaAllah kalau ada jodoh nanti,” katanya kepada mStar.

Ogos tahun lalu, hangat diperkatakan apabila timbul dakwaan apabila penyanyi itu dikatakan bakal mengikat tali pertunangan dengan Hael Husaini, namun gosip tersebut dinafikan oleh Hael.

Bagaimanapun, sebelum ini, Hael mengakui Dayang Nurfaizah merupakan wanita paling rapat dengannya serta menyerahkan soal jodoh mereka kepada Tuhan apabila ramai peminat mengharapkan pasangan ini ke jinjang pelamin.


Darurat Dari YDPA Wajib Ditaati, Selaras Dengan Tuntutan Islam

Pengisytiharan Proklamasi Darurat oleh Yang Dipertuan Agong (YDPA) baru-baru ini wajib ditaati kerana ianya selaras dengan tuntutan Islam.

Kata Yang Dipertua Yayasan Dakwah Islamiah Malaysia (YADIM), Nasruddin Hassan pihaknya dan Majlis Amal Islami Malaysia yang menaungi lebih 300 NGO menjunjung taat setia kepada YDPA.

Menurutnya, sebagai rakyat jelata, dah menjadi kemestian untuk kita wajib mentaati arahan Pemerintah yang adil dan bertanggungjawab.

Ianya juga termasuk dalam tuntutan agama dan menepati maqasid syariah bagi menjaga nyawa rakyat dan kemakmuran negara.

Tambah Nasrudin, YADIM sebagai institusi dakwah utama sudah pasti menyokong penuh segala sebagai usaha yang dilaksanakan oleh pihak kerajaan. Dengan statistik peningkatan kes COVID-19 yang sekarang ini sangat serius dan semakin meningkat telah mencemaskan negara.

“Di antara perkara utama Proklamasi Darurat ialah mencadangkan pembentukan satu jawatankuasa bebas yang akan dianggotai oleh ahli-ahli Parlimen kerajaan dan pembangkang serta pakar-pakar kesihatan. Perkara ini amatlah tepat di samping dapat juga memperkasakan urusan perpaduan negara di samping dapat memupuk sebaiknya kaum dan agama serta merentasi ideologi politik yang dapat dizahirkan demi kepentingan rakyat dan kemakmuran negara,” ujarnya lagi.

Sebagai langkah berkesan memutuskan rantaian Covid19, YADIM turut menyeru dan merayu kepada semua pemimpin NGO Islam dan pemimpin masyarakat serta rakyat agar terus berdisiplin mematuhi Prosedur Operasi Standard (SOP) juga semua perintah yang telah ditetapkan.

YADIM akan terus memainkan peranan yang berkesan bagi menjadi jambatan dalam menyampaikan informasi dan agenda negara di antara kerajaan dan rakyat.

Jelas Nasrudin lagi, YADIM juga memberi komitmen tinggi untuk melestarikan gerakerja dalam menyampaikan dakwah, memberi kesedaran dan peringatan kepada umat Islam dan masyarakat keseluruhannya.


“Belum Kahwin Dah Main Dukung-Dukung, Pegang-Pegang”

Sedang hangat bercinta dengan pelakon berdarah kacukan, Dini Azan Schatzmann, perkongsian terbaru pelakon dan penyanyi Janna Nick di Instagram menjadi perhatian netizen.

Lebih hangat apabila aksinya didukung oleh teman lelaki dalam video tersebut disifatkan keterlaluan dan kurang sopan oleh netizen.

BACA: Janna Nick Gelar Netizen Beruk Gara-Gara Pertikai Kualiti Filem Tempatan

Meskipun niat Janna berkongsikan video tersebut sekadar hiburan, namun netizen kurang senang dengan tindakan tersebut memandangkan pasangan itu belum mempunyai ikatan yang sah.

Malah, di ruangan komen, rata-rata netizen menegur tindakan pelakon tersebut apatah lagi dia merupakan seorang selebriti yang sepatutnya menunjukkan contoh yang baik terutama kepada anak muda.

Walaupun banyak komen teguran diberikan, namun Janna dilihat tidak mendendahkan kata-kata netizen terhadap dirnya.

Dalam pada itu, menerusi satu perkongsian terdahulu,  Janna turut memuat naik sekeping gambar bersama teman lelakinya dengan menulis tarikh ‘istimewa’ 2.2.2021 di ruangan kapsyen. Rata-rata netizen membuat spekulasi mungkinkah Janna bakal mendirikan rumah tangga tidak lama lagi.


“Saya Rela Tak Berlakon Daripada Buka Tudung”

Baru-baru ini hangat diperkatakan apabila pelakon, Mia Sara Nasuha mendedahkan masih ada syarikat produksi memintanya untuk membuka tudung sedangkan dia sudah pun berhijak sejak lima tahun lalu.

Gadis berusia 16 tahun itu berkata ramai yang menyangka dia sudah tidak aktif berlakon tetapi sebenarnya dia terpaksa menolak banyak tawaran. Tegasnya, dia lebih rela tidak berlakon daripada membuka tudung.

“Nak suruh saya buka tudung, tak mungkin akan berlaku. Saya lebih rela tidak berlakon daripada membuka tudung demi memenuhi permintaan mereka.

“Saya akui, tawaran lakonan semakin berkurangan sejak mula mengenakan hijab. Ia tidak lebat seperti suatu ketika dahulu. Baru-baru ini pun masih ada tawaran yang meminta saya membuka tudung selepas diberitahu mengenai watak yang ditawarkan.

“Bukan sekali, ia berlaku berkali-kali, lebih lagi pada peringkat awal saya bertudung. Sebab itu jugalah saya banyak tolak tawaran lakonan. Ia bukan sebab saya tak mahu berlakon,” katanya kepada BH Online.

Dalam pada itu, Mia turut meminta pihak produksi diluar sana menghormati dirinya yang sudah berhijab. Ujarnya, berikan watak tidak bertudung seolah minta untuk membuka hijab.

“Oleh sebab terima banyak tawaran watak tidak bertudung, jadi saya jarang kelihatan di kaca televisyen (TV) sekarang ini. Apabila kurang berlakon, timbul pula andaian saya sudah tidak berminat berlakon lagi dan mahu fokus pada pelajaran.

“Saya minta sangat pihak luar menghormati pendirian saya yang sudah bertudung. Saya pakai tudung bukan atas paksaan sesiapa, ia hadir atas kerelaan hati,” katanya.


“Lelaki Tua Tapi Tak Matang, Tak Guna Juga”

Meskipun jarak usia 17 tahun, namun ia tidak menjadi penghalang hubungan cinta pasangan selebriti Intan Ladyana dan Harris Alif yang bakal melangsungkan pernikahan pada 6 Februari depan.

Menurut Intan, usia tidak menjadi ukuran dalam sesuatu perhubungan, apa yang penting adalah sifat matang yang ada pada lelaki tersebut. Ujarnya lagi, lelaki berusia tidak semestinya matang.

“Lelaki tua atau muda bukan satu masalah. Jika sudah ditetapkan itulah adalah jodoh, siapalah saya untuk menolak kehendak takdir. Lagipun, pandangan saya lebih kepada kematangan seseorang.

“Jika usia 40 tahun, tetapi tak matang, tak guna juga. Macam mana nak kahwin? Tak kisahlah lebih muda kerana usia bukan ukuran kematangan seseorang.

“Bagi saya, Harris seorang yang matang berdasarkan cara berkomunikasi. Setakat ini, Harris memahami apa yang saya sampaikan,” katanya.

Tidak bimbang bersuamikan lelaki muda, Intan berkata jalan cerita setiap pasangan yang sudah berumah tangga adalah berbeza dan tidak boleh menyamakan dengan kisah perhubungannya.

“Kisah hidup seseorang berbeza. Tak bolehlah nak pukul rata mengatakan kalau bersuami muda, orang akan ganggu rumah tangga. Mungkin itu pengalaman orang lain dan tak semestinya saya mengalami nasib yang sama.

“Bagaimanapun, dalam hal ini, terserah pada lelaki itu sendiri. Jika tak layan, takkan akan menjadi juga,” ujarnya.


Dua Tahun Jadi Penyampai, Shuib Umum Tinggalkan Hot FM

Selepas hampir dua tahun menjadi penyampai radio di Hot FM, pelawak Shuib Sepahtu mengambil keputusan untuk mengundurkan diri daripada stesen berkenaan.

Berita sedih itu diumumkan semasa siaran Geng Pagi Hot (GPH) pagi tadi. Menurut Shuib dia sudah lama memikirkan mengenai perkara itu untuk memberikan tumpuan sepenuhnya terhadap peniagaan yang dijalankan.

Menerusi video dikongsikan, Shuib seakan tidak sampai hati untuk memaklumkan kepada rakan setugas dan pendengar setia mengenai perkara tersebut yang turut disifatkan sebagai satu keputusan drastik.

Pengumuman itu mendapat pelbagai reaksi daripada pengikutnya yang akui terkejut dan turut merasa sedih di atas keputusan tersebut.

Bagaimanapun, rata-rata mereka mengucapkan terima kasih selama dua tahun menghiburkan para pendengar serta mendoakan semoga berjaya dalam urusannya kelak.


Mawar Karim & Anak Disahkan Bebas Covid-19

Awal Januari ini, pengasas tudung terkemuka Mawar Karim bersama anak perempuannya, Wan Maryam disahkan positif Covid-19 dan telah menjalani rawatan serta kuarantin di sebuah hospital.

Terbaru, menerusi satu perkongsian di Insta Story semalam, bekas isteri pelakon Fizo Omar itu memaklumkan sudah pun keluar dari hospital selepas disahkan pulih dari wabak tersebut.

Dalam entri tersebut, Mawar turut mengucapkan terima kasih kepada mereka yang mendoakan dirinya dan juga anaknya, serta memberikan kata-kata semangat.

Dalam pada itu, Mawar turut berkongsikan simptom yang dialaminya apabila dijangkiti virus tersebut. Menurut Mawar, dia turut berdepan dengan sesak nafas dan sakit kepala. Namun, lega anaknya tidak mengalami apa-apa simptom selain demam.


Jasmine Suraya Pilih Remy Ishak Untuk Gandingan Aksi Panas

Baru-baru ini menerusi Instagram, pelakon Jasmine Suraya berkata dia sedia melakonkan babak-babak panas dalam mana-mana drama atau filem jika diberi peluang.

Jasmine mengakui tentang perkara itu ketika soal jawab bersama pengikut di Insta Story. Katanya, dia sedia melakukan aksi tersebut sekiranya babak berkenaan wajar dipersembahkan kepada penonton.

Namun, apa yang lebih menjadi perhatian, pelakon berusia 32 tahun itu memilih pelakon Remy Ishak sebagai pasangan untuk melakonkan babak panas berkenaan.

“Ya, saya akan lakukan sekiranya babak tersebut wajar dan memberi impak terhadap jalan cerita. Jika saya diberi pilihan, saya akan memilih Remy untuk menjayakan babak tersebut dengan saya,” katanya.

Baru-baru ini, gara-gara lakonannya sebagai Jeannie membawa watak sebagai penggoda bernama Jeannie dalam drama Bidadari Salju antara memberi impak sehingga menerima ugutan bunuh


“Tak Baguslah Bermusuh Sesama Melayu & Islam Kerana Duit”

Sejak beberapa hari lalu hangat diperkatakan kembali apabila penulis skrip teater komedi Korupsi Dewan Senandung iaitu Aloy Paradoks mendedahkan masih belum menerima baki bayaran daripada penerbit, Fauziah Ahmad Daud.

Tampil membuka mulut mengenai isu itu, Fauziah atau mesra dengan panggilan Ogy berkata dia tidak pernah lupa atau lari dari membayar hutang. Ujarnya, dia berdiam diri kerana tidak mahu mengeruhkan lagi keadaan.

BACA: Sudah Dua Kali PKP, Penulis Teater Kesal Ogy Belum Langsai Hutang

“Malaslah nak cakap yang saya bayar hutang. Saya tak cerita pada orang pun. Takkan saya nak melayan sahaja apa dia nak menulis.

“Saya bayar kepada rakan kongsinya Rayza Mukmin. Itu tak perlulah saya nak ceritakan kepada semua orang. Ya, saya mengaku belum habis bayar untuk dia, tapi yang lainnya ramai yang saya sudah habis bayar. Yang penting saya bayar, bukannya saya lari atau tukar nombor telefon. Saya nak lari ke mana?,” katanya.

Dalam pada itu, Ogy juga memaklumkan dia juga keluar dari kumpulan WhatsApp yang diwujudkan khas untuk teater itu. Bagaimanapun, dia enggan melayan mesej yang keluarkan oleh penulis teater berkenaan.

“Tapi mungkin dia (Aloy) gemar cara begitu, biarkanlah. Saya pun tak kuasa melayan. Tak baguslah dia bermusuh sesama Melayu dan Islam kerana duit. Lagipun saya memang berurusan dengan rakan kongsinya. Saya dah cakap apa-apa saya akan bayar kepada dia.

“Saya malas nak melayan lebih-lebih kerana dalm kumpulan WhatsApp pun Aloy ada keluarkan perkataan, tunggu saja nak jumpa nak tampar. Saya buat tangkap layar, tunjuk kepada Rayza dan kata perlukah bercakap dengan orang tua begini?,” katanya.

Terdahulu, Aloy meluahkan rasa kesal walaupun negara kembali menjalani Perintah Kawalan Pergerakan, namun bayaran masih belum diselesaikan lagi.


“Selepas Sebulan Nikah, Baru Saya Maklumkan Pada Isteri Pertama”

Baru-baru ini hangat diperkatakan mengenai pelakon dan penerbit terkenal, Datuk Ziela Jalil yang mendedahkan sudah dua tahun berkahwin dan hidup bermadu.

Sebelum ini hanya Ziela sahaja yang tampil memberikan kenyataan mengenai perkahwinannya itu, akhirnya suaminya, Datuk Syed Osman Alhabshee Syed Omar tampil membuka mulut mengenai perkara itu.

BACA: Anak Tiri Nafi Ziela Jalil Perampas, Sayang Macam Ibu Sendiri

Mengulas mengapa perkahwinan selama dua tahun itu dirahsiakan hingga didedahkan oleh anaknya sendiri di Twitter, Syed Osman berkata dia mempunyai alasan kukuh tidak menghebahkannya.

“Sebenarnya, perkahwinan ini bukanlah rahsia kerana ramai dalam kalangan ahli keluarga dan teman baik sudah mengetahuinya. Cuma, memilih untuk tidak menghebahkannya.

“Justeru, saya anggap itu adalah satu hikmah yang menandakan sudah masanya untuk kami berkongsi status perkahwinan ini kepada khalayak apabila anak saya mendedahkannya dalam Twitter.

“Selain mencari masa yang sesuai, tujuan tidak terlalu menghebohkan perkahwinan ini kerana mahu menjaga hati isteri pertama,” katanya.

Jujur mengenai perkahwinannya dengan Ziela, Syed Osman mengakui majlis pernikahan itu adalah tanpa pengetahuan isteri pertama. Ujarnya, pada awalnya isteri pertama sukar menerima hakikat tersebut.

“Hanya selepas sebulan bernikah, barulah saya memaklumkan perkahwinan pada isteri pertama. Saya akui, agak sukar bersikap tidak jujur selama sebulan merahsiakan perkara ini. Mungkin orang lain boleh melakukannya, tetapi bukan saya.

“Awalnya, isteri pertama agak sukar menerima hakikat ini, tetapi berkat doa yang dipanjatkan, akhirnya dia dan anak-anak boleh menerimanya. Saya membawa mereka bertemu dengan Ziela dan anak-anak untuk berkenalan.

“Alhamdulillah, pertemuan berjalan dengan baik dan saya bersyukur kerana Allah mengaturnya dengan begitu cantik,” ujarnya.


Surau Pusat Beli-Belah Tutup, Nubhan Solat Dalam Fitting Room

Umum mengetahui, bagi mengekang penularan wabak Covid-19, beberapa ruangan sempit dan padat seperti surau di dalam pusat beli belah terpaksa ditutup.

Meskipun, ruangan solat di pusat beli-belah ditutup, namun ia tidak menghalang penyanyi Nubhan untuk menjalankan tanggungjawab sebagai umat Islam dengan menunaikan solat.

BACA: Sanggup Berhenti Kerja Doktor Gigi, Isteri Nubhan Kini Bergelar Suri Rumah

Perkongsian Nubhan di Instagram menjadi perhatian ramai apabila dia berkongsikan cara mudah untuk menggunakan bilik persalinan atau ‘fitting room’ yang disediakan untuk solat.

“Sekarang surau shopping mall semua tutup! Adoilaaa… Tapi surau mall ni saya tak tau tutup ke tak. Sebab jauh dan malas nak tawaf, jadi inilah cara paling senang,” tulisnya.

Menerusi video tersebut, Nubhan dilihat membawa bersama sehelai baju ke bilik persalinan sebelum menunaikan solat. Video itu dipercayai dirakam semasa dia dan isteri, Afifah Tawfek sedang berbelanja di sebuah pusat beli belah di Seremban.

Perkongsian penyanyi itu mendapat pelbagai reaksi daripada netizen yang bersetuju dengan tindakan tersebut memandangkan solat adalah perkara wajib yang perlu ditunaikan apabila masuk waktunya.